open-index/open-wikipedia-markdown huggingface dataset:
ଜ୍ୟୋତିବା ମନ୍ଦିର

**ଜ୍ୟୋତିବା ମନ୍ଦିର** () ହିନ୍ଦୁ ଧର୍ମର ଏକ ପବିତ୍ର ସ୍ଥାନ  ପରମ୍ପରା ଅନୁସାରେ କେଦାରେଶ୍ୱର ମନ୍ଦିରକୁ ନଭି ସାୟା ତୋଳେଇଥିଲେ । ୧୭୩୦ ମସିହାରେ ବର୍ତ୍ତମାନର ମନ୍ଦିରକୁ ରାନୋଜି ସିନ୍ଧେ ତୋଳେଇଥିଲେ । 

ମନ୍ଦିରର ଦୈର୍ଘ୍ୟ ଓ ପ୍ରସ୍ତ ଯଥାକ୍ରମେ ୫୭ ଫୁଟ ଓ ୩୭ ଫୁଟ, ଗମ୍ବୁଜ ସହିତ ଉଚ୍ଚତା ୭୭ ଫୁଟ । ଦ୍ୱିତୀୟ କେଦାରେଶ୍ୱର ମନ୍ଦିରର ଆକାର ୪୯X୨୨X୮୯ ଫୁଟ । ଏହାକୁ ଦୌଲତାରାଓ ସିନ୍ଧେ ୧୮୦୮ ମସିହାରେ ତିଆରି କରିଥିଲେ । ମାଲଜି ନୀଲମ ପଣହାଲକର ତୃତୀଯ ମନ୍ଦିରକୁ ୧୭୮୦ ମସିହାରେ ତୋଳେଇଥିଲେ ।  ମନ୍ଦିରର ଭିତର ଅବସ୍ଥା ସେହି ପୁରୁଣା କାଳର ରହିଛି । ମନ୍ଦିର ପରିସରରେ ଆହୁରି କେତେକ ମନ୍ଦିର ଓ ଆଲୋକ ସ୍ତମ୍ଭ ଅଛି ।  
 
## ପୁରାଣ
କିମ୍ବଦନ୍ତୀ ଅନୁସାରେ ଜ୍ୟୋତିବା ରତ୍ଣାସୁରକୁ ବଦ୍ଧ କରିଥିବାରୁ ବ୍ରହ୍ମା, ବିଷ୍ଣୁ ଓ ମହାଦେବ ତୃଦେବ ଏକତ୍ର ହୋଇ ଜ୍ୟୋତିବାଙ୍କର ପ୍ରତିମୂର୍ତ୍ତି ତିଆରି କରିବା ପାଇଁ ଆସିଥିଲେ । ଅସୁରଙ୍କ ସାଥିରେ ଯୁଦ୍ଧ କାରୁଥିବା ଅମ୍ବାବାଈଙ୍କୁ ଜ୍ୟୋତିବା ସାହାଯ୍ୟ କରିଥିଲେ । ପର୍ବତ ଉପରେ ତାହାର ସାମ୍ରାଜ୍ୟ ବିସ୍ତାର କରି ରଖିଥିଲା । ରକ୍ତଭୋଇ ଓ ରତ୍ନାଶୁର ଅସୁରଙ୍କୁ ଜ୍ୟୋତିବା ବଦ୍ଧ କରି ସେହି ସ୍ଥାନକୁ ମୁକ୍ତ କରିଥିଲେ । ଜ୍ୟୋତିବାଙ୍କର ପ୍ରତିମୂର୍ତ୍ତିରେ ଚତୁର୍ଭୂଜ ଅଛି ।   

## ପର୍ବପର୍ବାଣି
ହିନ୍ଦୁ କ୍ୟାଲେଣ୍ଡରର ଚୈତ୍ର ପୂର୍ଣ୍ଣିମା ଦିନ ସେଠାରେ ଗୋଟିଏ ବିରାଟ ମେଳା ଅନୁଷ୍ଠିତ ହୁଏ । ଭକ୍ତମାନେ ଲମ୍ବା ଶାସନୀ  ଠେଙ୍ଗା ଧରି ଆସନ୍ତି । ସେଠାରେ ଅବିର ଖେଳ ହୁଏ । ଲକ୍ଷ ଲକ୍ଷ ଭକ୍ତ ଆସି ଅବିର ଫୋଫାଡ଼ି ସମୁଦାୟ ପାହାଡ଼କୁ ଲାଲ ରଙ୍ଗରେ ରଙ୍ଗୀନ କରିଦିଅନ୍ତି । ସେଥିଯୋଗୁ ଅନେକ ବ୍ୟକ୍ତି ଏହି ମନ୍ଦିରକୁ ଲାଲ ମନ୍ଦିର କହନ୍ତି । ରବିବାର ଦିନ ଅସମ୍ଭବ ଭିଡ଼ ହୁଏ ସେଠାରେ ଯେହେତୁ ରବିବାର ଦିନତି ଜ୍ୟୋତିବାଙ୍କୁ ସମର୍ପିତ ହୋଇଥାଏ ।  

## ଏହା ମଧ୍ୟ ଦେଖନ୍ତୁ  
* Nath
* Mahalakshmi| temple, Kolhapur
* Temblai temple|, Kolhapur
* Binkhambi Ganesh temple, Kolhapur

## ଆଧାର
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ଗୋରସାଙ୍ଗ ଶବର

**ଗୋରସାଙ୍ଗ ଶବର** (୧ ଜୁଲାଇ ୧୯୪୦ - ୯ ନଭେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୧, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଗୋରସାଙ୍ଗ ଶବର ୧୯୩୦ ମସିହାର ଜାନୁଆରୀ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପର୍ଟିନୋ ଶବର ଓ ପତ୍ନୀଙ୍କ ନାମ ବିଧାତା କୁମାରୀ ଦେବୀ ।

## ରାଜନୈତିକ ଜୀବନ 
ଗୋରସାଙ୍ଗ ଶବର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଗୋରସାଙ୍ଗ ଶବର ୨୦୧୬ ମସିହାର ନଭେମ୍ବର ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଘୃଷ୍ଣେଶ୍ୱର ମନ୍ଦିର

**ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର** ବା ଘୁଷ୍ମେଶ୍ୱର ବା ଘ୍ରେଁଶ୍ୱର ମନ୍ଦିର ଏକ ତୀର୍ଥସ୍ଥାନ ଯାହା ବିଷୟ ଶିବ ପୁରାଣରେ ବର୍ଣ୍ଣନା କରାଯାଇଛି । ଘରେଶ୍ୱର ଶବ୍ଦର ଅର୍ଥ ଦୟାର ଭଗବାନ । । ଏହି ମନ୍ଦିର ହିନ୍ଦୁ ଶୈବମାନଙ୍କର ଏକ ଉଲ୍ଲେଖନୀୟ ତୀର୍ଥଯାତ୍ରା ସ୍ଥାନ ଯାହା ୧୨ ଜ୍ୟୋତିର୍ଲିଙ୍ଗ ମଧ୍ୟରେ ସର୍ବଶେଷ ସ୍ଥାନ । ଏହି ସ୍ଥାନ ଏଲୋରାରେ ଅଛି ଯାହା ଏଲୋରା ଗୁମ୍ଫାଠାରୁ ଏକ କିମିରୁ କମ ଦୂରରେ ଅବସ୍ଥିତ । ମହାରାଷ୍ଟ୍ରର ଔରଙ୍ଗାବାଦର ଉତ୍ତର-ପଶ୍ଚିମ ଦିଗରେ ୩୦ କିମି ଦୂରରେ ଓ ମୁମ୍ବାଇର ଉତ୍ତର-ପୂର୍ବ ଦିଗରେ ୩୦୦ କିମି ଦୂରରେ ଏହି ମନ୍ଦିର ଅବସ୍ଥିତ ।

## ଇତିହାସ
ତ୍ରୟୋଦଶ ଓ ଚତୁର୍ଦଶ ଶତାବ୍ଦୀରେ ଏହି ମନ୍ଦିରକୁ ଦିଲ୍ଲୀ ସଲତନେତ ଭାଙ୍ଗି ଦେଇଥିଲେ । ମୋଗଲ-ମରାଠା ଗୋଳମାଳ ସମୟରେ ଅନେକ ଥର ଏହି ମନ୍ଦିର ଭାଂଗିଛି ଓ ପୁନର୍ଗଠିତ ହୋଇଛି । ମୋଗଲ ସାମ୍ରାଜ୍ୟର ପତନ ପରେ ଆଧୁନିକ ମନ୍ଦିରକୁ ରାଣୀ ଅହିଲ୍ୟାବାଈ ହୋଲକର ସମୟରେ ପୁନର୍ଗଠିତ ହୋଇଛି । ଅଧୁନା ଏହା ଏକ ଉଲ୍ଲେଖନୀୟ ସ୍ଥାନ ଯେଉଁଠାକୁ ପ୍ରତ୍ୟହ ଭକ୍ତମାନେ ଆସି ଲମ୍ବା ଧାଡ଼ିରେ ଭିତରକୁ ଯିବାପାଇଁ ଠିଆ ହେଉଛନ୍ତି । ଯେକେହି ମନ୍ଦିର ପରିସରକୁ ଯିବାକୁ ହେଲେ ଖାଲି ପାଦରେ ଯିବାକୁ ପଡ଼ିବ, କିନ୍ତୁ ଗର୍ଭ-ଗୃହଜୁ ଯିବାକୁ ହେଲେ ଖୋଲା ଛାତିରେ ଯିବାକୁ ହେବ । 

 

ମରାଠା ସ୍ଥାପତ୍ୟ ଶୈଳୀ ଓ ଗଠନର ଏକ ନିଦର୍ଶନ ହେଉଛି ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର । ମନ୍ଦିରଟି ଲାଲ ପଥରରେ ଗଠିତ ଓ ପାଞ୍ଚ ଥାକିଆ ଶିଖର ଅଛି । ଷୋଡଶ ଶତାବ୍ଦୀରେ ଶିବାଜୀଙ୍କର ଜେଜେବାପା ମାଲୋଜି ଭୋନ୍ସଲେ ଏହି ମନ୍ଦିରର ପୁନର୍ନିମାଣ କରିଥିଲେ । ଅଷ୍ଟାଦଶ ଶତାବ୍ଦୀରେ ଆଉ ଥରେ ଅହିଲ୍ୟାବାଈ ହୋଲକର ନିର୍ମାଣ କରିଥିଲେ । ଅହିଲ୍ୟାବାଈ ପୁନର୍ନିମାଣ କରିଥିବା ଅନ୍ୟାନ୍ୟ ମନ୍ଦିରମାନ ହେଉଛି ବାରାଣସୀର କାଶୀ ବିଶ୍ୱନାଥ ମନ୍ଦିର, ଗୟାର ବିଷ୍ଣୁ ମନ୍ଦିର ଓ ସୋମନାଥ ମନ୍ଦିରରେ ଅଧିକ ବୃହତ ଜ୍ୟୋତିର୍ଲିଙ୍ଗ ମନ୍ଦିର ।

ଭାରତର ସମସ୍ତ ଜ୍ୟୋତିର୍ଲିଙ୍ଗ ମଧ୍ୟରେ ଏହା ସବୁଠାରୁ ଛୋଟ ମନ୍ଦିର । ମନ୍ଦିର ଭିତରେ ଅଧା ବାଟ ଯିବାପରେ ଲାଲ ପ୍ରସ୍ତରରେ ନିର୍ମିତ ବିଷ୍ଣୁଙ୍କ ପ୍ରତିମୂର୍ତ୍ତି ଦେଖିବାକୁ ମିଳେ । ଏହାର କୋର୍ଟ ହଲରେ ୨୪ଟି ସ୍ତମ୍ଭ ଅଛି । ସ୍ତମ୍ଭମାନଙ୍କରେ ଶିବଙ୍କର ପୁରାଣ ଓ ଲୋକକଥାମାନ ଖୋଦିତ ହୋଇଛି । ଗର୍ଭ ଗୃହର ଆକାର ୧୭ଫୁଟX୧୭ ଫୁଟ ଲିଂଗମୂର୍ତ୍ତି ପୂର୍ବଦିଗକୁ ମୁହଁ କରି ରହିଛି । କୋର୍ଟ ହଲରେ ନନ୍ଦୀ ବୃଷଭ ରହିଛି । ମନ୍ଦିର ଗୃହମାନଙ୍କରେ ଅନେକ ହିନ୍ଦୁ ଦେବତା ଓ ଦେବୀମାନଙ୍କର ମୂର୍ତ୍ତି ଖୋଦିତ ହୋଇଛି । ଏହି ମନ୍ଦିରଟି ମହାରାଷ୍ଟ୍ର ପ୍ରଦେଶରେ ଅଛି ।

## ଯୋଗାଯୋଗ
ସବୁଠାରୁ ପାଖ ଏୟାରପୋର୍ଟ: ଔରଙ୍ଗାବାଦ ଏୟାରପୋର୍ଟ 

ସବୁଠାରୁ ପାଖ ରେଲୱେ ଷ୍ଟେସନ: ଔରଙ୍ଗାବାଦ ଷ୍ଟେସନ 

## ଆଧାର
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ଉର୍ଦ୍ଦୁ ଲାଇବ୍ରେରୀ

**ଉର୍ଦ୍ଦୁ ଲାଇବ୍ରେରୀ** ବା **ଉର୍ଦ୍ଦୁ ପାଠାଗାର** ଏକ ଭାରତୀୟ ପାଠାଗାର ଥିଲା । ଏହା ଓଡ଼ିଶାର କଟକସ୍ଥିତ ବକ୍ସି ବଜାରଠାରେ ଅବସ୍ଥିତ । ପାଠାଗାରଟି ୧୯୭୦ ମସିହାରେ ଏକ ଅଣ-ଲାଭକାରୀ ଟ୍ରଷ୍ଟ ଭାବରେ ଅବସ୍ଥାପିତ ହୋଇଥିଲା । ଏଠାରେ ଉର୍ଦ୍ଦୁ ସମେତ ଓଡ଼ିଆ ଓ ଇଂରାଜୀରେ ପୁସ୍ତକ ଓ ଅନ୍ୟାନ୍ୟ ପ୍ରକାଶନ ବିଶେଷ କରି ଐତିହାସିକ ପ୍ରକାଶନସବୁ ରହିଛି । ଉର୍ଦ୍ଦୁ ଭାଷାରେ ରଚିତ ଖ୍ୟାତନାମା ଲେଖକମାନଙ୍କର ରଚନାବଳୀ, ଫକୀରମୋହନ ସେନାପତି ଓ ଅନ୍ୟାନ୍ୟ ପ୍ରମୁଖ ଓଡ଼ିଆ ଲେଖକମାନଙ୍କ ରଚନା ସମେତ ପ୍ରାୟ ୧୦ ହଜାର ପୁସ୍ତକ ଏଠାରେ ସଂରକ୍ଷିତ । ଏହି ପାଠାଗାରଟି ଅଧୁନା ଅର୍ଥାଭାବରୁ ଅବହେଳିତ ଓ ପାଠକମାନେ ଏଠାକୁ ପଢ଼ିବା ନିମନ୍ତେ ଆସନ୍ତି ନାହିଁ । ପାଠାଗାରରେ ବହିଗୁଡ଼ିକ ସଂରକ୍ଷିତ । ୨୦୨୨ ମସିହା ସେପ୍ଟେମ୍ବର ସୁଦ୍ଧା ଏହା ୯ ବର୍ଷ ଧରି ବନ୍ଦ ରହିଥିଲା ଓ କଟକ ମହାନଗର ନିଗମ ଏହାକୁ ଖୋଲିବାକୁ ନିଷ୍ପତ୍ତି ନେଇଥିଲା ବୋଲି ଖବର ପ୍ରକାଶ ପାଇଥିଲା । ପାଠାଗାରଟି ପ୍ରଥମେ ବ୍ୟକ୍ତିଗତ ମାଲିକାନାରେ ଥିଲା ଓ ପରେ କଟକ ମହାନଗର ନିଗମକୁ ଦାନ ସୂତ୍ରରେ ମିଳିଥିଲା । ଏହା ସମ୍ପୂର୍ଣ୍ଣ ଭାବରେ କାର୍ଯ୍ୟକାରୀ ଥିବା ବେଳେ ଦୈନିକ ୨୦୦ରୁ ଅଧିକ ପାଠକ ଏଠାକୁ ପଢ଼ିବା ପାଇଁ ଆସୁଥିଲେ । ରକ୍ଷଣାବେକ୍ଷଣା ଅଭାବରୁ ୨୦୧୩ ମସିହା ସୁଦ୍ଧା ଏହା ସର୍ବସାଧାରଣ ବ୍ୟବହାର ନିମନ୍ତେ ଅନୁପଯୋଗୀ ହୋଇଯାଇଥିଲା ଓ କଟକ ମହାନଗର ନିଗମ ଏହାକୁ ବିପଦସଂକୁଳ ଘୋଷଣା କରିଥିଲା ।

## ଇତିହାସ 
ଉର୍ଦ୍ଦୁ ଲାଇବ୍ରେରୀର ନାମଫଳକରେ ଉଲ୍ଲେଖ ରହିଛି ଯେ ୧୯୭୦ ମସିହାରେ ଅବସରପ୍ରାପ୍ତ ରାଜସ୍ୱ ପ୍ରଶାସକ ମଇଉଦ୍ଦିନ ଅହମଦଙ୍କ ଉଦ୍ୟମ ଓ ବ୍ୟକ୍ତିଗତ ଅନୁଦାନ ତଥା ତିନୋଟି ଆନୁଷ୍ଠାନିକ ସ୍ରୋତ ଓ ତାଙ୍କ ସମେତ ଦୁଇଟି ବ୍ୟକ୍ତିଗତ ସ୍ରୋତରୁ ପ୍ରତ୍ଯେକ ୧୦,୦୦୦ ଟଙ୍କା ଅନୁଦାନ ଭାବରେ ଓ ଅନ୍ୟାନ୍ୟ ଆର୍ଥିକ ଅନୁଦାନରୁ ଆରମ୍ଭ ହୋଇଥିଲା । ଅହମଦ ଓ ରାଧାନାଥ ରଥ ଥିଲେ ଦୁଇଜଣ ଅନୁଦାନକାରୀ ବ୍ୟକ୍ତି ଏବଂ ଓଡ଼ିଶା ୱାକଫ ବୋର୍ଡ଼, ଓଡ଼ିଶା ସରକାର ଏବଂ ଭାରତ ସରକାର ଥିଲେ ଆନୁଷ୍ଠାନିକ ଅନୁଦାନକାରୀ ।

## ଗ୍ୟାଲେରୀ 

Abandoned room at the Urdu library of Orissa in Cuttack.jpg|ଉର୍ଦ୍ଦୁ ଲାଇବ୍ରେରୀର ଏକ ଅବହେଳିତ କୋଠରୀ
File:Urdu library of Orissa in Cuttack.jpg|ପାଠାଗାରରେ ଥିବା ପୁସ୍ତକ ଆଲମାରୀ
Books at Urdu library of Orissa in Cuttack.jpg|ପାଠାଗାରରେ ସାଇତାଥିବା ପୁସ୍ତକ

## ଆଧାର 
ଶ୍ରେଣୀ:ପାଠାଗାର
ବିଶ୍ୱନାଥ ମଲ୍ଲିକ

**ବିଶ୍ୱନାଥ ମଲ୍ଲିକ** (୨୭ ଅଗଷ୍ଟ ୧୯୩୮ - ୩ ମଇ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୭, ୧୯୭୪ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଶ୍ୱନାଥ ମଲ୍ଲିକ ୧୯୩୮ ମସିହାର ଅଗଷ୍ଟ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଥୁରୀ ମଲ୍ଲିକ ଓ ପତ୍ନୀଙ୍କ ନାମ ଶୈଳବାଳା ମଲ୍ଲିକ ।

## ରାଜନୈତିକ ଜୀବନ 
ବିଶ୍ୱନାଥ ମଲ୍ଲିକ ଓଡ଼ିଶା ରାଜନୀତିରେ ପ୍ରଥମେ ପ୍ରଜା ସମାଜବାଦୀ ପାର୍ଟିରେ ଓ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ବିଶ୍ୱନାଥ ମଲ୍ଲିକ ୨୦୦୫ ମସିହାର ମଇ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୬ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଦଶଭୁଜା ଗଣପତି ମନ୍ଦିର, ପୁଣେ

**ଦଶଭୁଜା ମନ୍ଦିର** ଭାରତର ମହାରାଷ୍ଟ୍ର ପ୍ରଦେଶରେ ଥିବା ପୁଣେ ସହରରେ ଅବସ୍ଥିତ । ଏହି ମନ୍ଦିରଟି ପ୍ରଥମେ ପେଶୱାର ସର୍ଦ୍ଦାର ହରିପଦ ଫାଦକେ ମାଲିକାନାରେ ଥିଲା ଯାହା ପେଶୱାଙ୍କୁ ଯୌତୁକ ଆକାରରେ ଦାନ କରାଯାଇଥିଲା । ପ୍ରତିଦିନ ଏହି ଦଶଭୁଜା ମନ୍ଦିରକୁ ହଜାର ହଜାର ଭକ୍ତ ଦର୍ଶନ କରିବାକୁ ଆସନ୍ତି ଓ ଏହି ସଂଖ୍ୟା ଗଣେଶ ଚତୁର୍ଥୀରେ ବୃଦ୍ଧି ପାଏ । ଏହି ଗଣେଶଙ୍କ ଶୁଣ୍ଢ ଡାହାଣ ପାଖକୁ ଥାଏ ଯାହା  କ୍ୱଚିତ ଦେଖିବାକୁ ମିଳେ ଓ ତାହାକୁ ବାମ ପାଖରେ ଥିବା ଶୁଣ୍ଢ ଅପେକ୍ଷା ଅଧିକ ପବିତ୍ର ମାନନ୍ତି ।  

## ବିବରଣ
କାର୍ଭେ ରାସ୍ତାରେ ଏହି ମନ୍ଦିର ଅବସ୍ଥିତ । ପାଉଦ ରାସ୍ତାକୁ ଯାଉଥିବା ଲୋକ ଭିଡ଼ କମେଇବା ପାଇଁ ଏକ ଫ୍ଲାଇଓଭର ଅଛି । ଫ୍ଲାଇଓଭର ନଥିବା ବେଳେ ସେହି ସ୍ଥାନକୁ ପାଉଦ ଫାଟ କୁହାଯାଉଥିଲା । ପାଉଦ ଏକ ଗ୍ରାମର ନାମ ଯାହା ରାସ୍ତାର ପଶ୍ଚିମ ପାଖରେ ଅଛି ଓ ଫାଟ ଅର୍ଥ ମୋଡ଼ । 
  
ଗଣେଶ ବା ଗଣପତି ଏହି ମନ୍ଦିରର ପ୍ରତିଷ୍ଠିତ ଦେବତା । ଏହି ଗଣେଶଙ୍କର ଶୁଣ୍ଢ ବାମ ଦିଗକୁ ଥବାରୁ ଅଧିକ ପବିତ୍ର ମନେ କରାଯାଏ । ମୂଳ ମନ୍ଦିର ପାଖରେ ହନୁମାନଙ୍କର ଏକ ଛୋଟ ମନ୍ଦିର ଅଛି ।  ପ୍ରତି ଗଣେଶ ଚତୁର୍ଥୀ ଦିନ ମନ୍ଦିରକୁ ହଜାର ହଜାର ଭକ୍ତ ଆସି ପ୍ରାର୍ଥନା କରନ୍ତି ଓ ଆଳତିରେ ଭାଗ ନିଅନ୍ତି ।  

## ସ୍ଥାନ
ଏହି ମନ୍ଦିରଟି ମହାରାଷ୍ଟ୍ରର ପୁଣେ ସହରରେ ଥିବା ପାଣ୍ଡୁରଙ୍ଗ କଲୋନୀ, ଏରଣ୍ଡବାନେର କାର୍ଭେ ନଗର ରାସ୍ତା ପାଖରେ ଅବସ୍ଥିତ, ପିନ କୋଡ଼ – ୪୧୧୦୦୪ ।  

## ଏହା ମଧ୍ୟ ଦେଖନ୍ତୁ
* Ganesh Chaturthi
* Anant Chaturdashi
* Ganesh festival
* Cultural depictions of elephants  

## ବାହ୍ୟ ଲିଙ୍କ 
* 

## ଆଧାର
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ଭୁଲେଶ୍ଵର ମନ୍ଦିର

**ଭୁଲେଶ୍ୱର ମନ୍ଦିର**, ଅନ୍ୟ ନାମ **ଭୁମେଶ୍ୱର ମନ୍ଦିର ** ଶିବଙ୍କୁ ସମର୍ପିତ ଏକ ହିନ୍ଦୁ ମନ୍ଦିର ଯାହା ଭାରତର ମହାରାଷ୍ଟ୍ରରେ ଥିବା ପୁଣେଠାରୁ ୪୫ କିମି ଓ ପୁଣେ ସୋଲାପୁର ହାଇୱେର ୟାବତଠାରୁ ମାତ୍ର ୧୦ କିମି ଦୂରରେ ଅବସ୍ଥିତ ।  ପାହାଡ଼ ଉପରେ ନିର୍ମିତ ଏହି ମନ୍ଦିରଟି ଅଷ୍ଟମ ଶତାବ୍ଦୀରେ ନିର୍ମିତ ହୋଇଥିଲା । ମନ୍ଦିର କାନ୍ଥରେ ପାରମ୍ପରିକ କାରୁକାର୍ଯ୍ୟ ଦେଖିବାକୁ ମିଳେ ।

ମନ୍ଦିରଟି ଏକ ଲୋକ-କଥା ଯୋଗୁ ଅଧିକ ପରିଚିତ । କୁହାଯାଏ, ଗୋଟିଏ ପେଡ଼ା ଭର୍ତ୍ତି ପାତ୍ର ସେଠାରେ ଶିବ ଲିଙ୍ଗଙ୍କୁ ଅର୍ପଣ କଲେ ଏକ ବା ଏକାଧିକ ପେଡ଼ା ଉଭେଇଯାଏ । ଅଭିନେତା-ପର୍ଯ୍ୟଟନ ଲେଖକ ମିଲିନ୍ଦ ତାଙ୍କ ନିଜ ଅନୁଭୁତିରୁ ଏକ ପୁସ୍ତକ ‘ମିଷ୍ଟିକାଲ, ମ୍ୟାଜିକାଲ ମହାରାଷ୍ଟ୍ର’ ପୁସ୍ତକରେ ଏହି ବିଷୟ ଲିପିବଦ୍ଧ କରିଛନ୍ତି ।
      
 
 
ମନ୍ଦିରରେ ଏକ ମହିଳା ପୋଷାକ ପରିହିତ ଗଣେଶଙ୍କ ପ୍ରତିମୂର୍ତ୍ତି ଅଛି । ସେହି ପ୍ରତିମୂର୍ତ୍ତି ବିନାୟକୀ ବା ଗଣେଶ୍ୱରୀ ବା ଲମ୍ବୋଦରୀ ବା ଗଣେଶ୍ୟନୀ ନାମରେ ଲୋକପ୍ରିୟ ଅଛନ୍ତି । ଏହି ମନ୍ଦିରଟି ରାଜା କୃଷ୍ଣଦେବରାୟ ପ୍ରାୟ ଦ୍ୱାଦଶ ଶତାବ୍ଦୀରେ ତୋଳେଇଥିଲେ ।

## ସ୍ଥାନ ଓ ତିଆରି
ହିନ୍ଦୁ ପୁରାଣ ଅନୁସାରେ ଏହି ମନ୍ଦିରକୁ ପାଞ୍ଚ ପାଣ୍ଡବ ନିର୍ମାଣ କରିଥିଲେ । ଭୁଲେଶ୍ୱର ମନ୍ଦିର ପାଖରେ ଥିବା ଭରତଗାଁରେ ରାଜା ଭରତଙ୍କର ଏକ ମନ୍ଦିର ଅଛି । ଯାଦବ ଶାସକମାନେ ୧୨୩୦ ମସିହାରେ ବୁଲେଶ୍ୱର ମନ୍ଦିରର ଜିର୍ନୋଧର ତିଆରି କରିଥିଲେ । ମନ୍ଦିର ଥିବା ଦୁର୍ଗକୁ ଦୌଲତମଙ୍ଗଳ ଦୁର୍ଗ ବା ମଙ୍ଗଳଗଡ଼ କୁହାଯାଏ । କଳା ବାସାଲ୍ଟ ପଥରରେ ଦୁର୍ଗ ନିର୍ମିତ ହୋଇଛି ଯାହା ଆଖପାଖରେ ଥିବା ବାଶାଳ୍ଟ ପଥରର ରଙ୍ଗ ବାଦାମି ଯେଉଁଥିରେ ଅଧିକ ଚୂନ ପରିମାଣ ଥାଏ । ୧୬୨୯ ମସିହାରେ ଆଦିଲଶାହ ଜେନେରାଲ ଦୁର୍ଗ ତିଆରି କରିଥିଲେ ଓ ୧୬୩୦ ମସିହାରେ  ମୁରାର ଜଗଦେବ ପୁଣେ ଲୁଟ କରିଥିଲେ । ସହର ଉପରେ ନଜର ରଖିବା ପାଇଁ ଦୁର୍ଗ ତିଆରି ହୋଇଥିଲା ।

## ଚତୁର୍ପାର୍ଶ୍ୱ 
ଗ୍ରୀଷ୍ମ କାଳରେ ସେଠାରୁ ୧୫ କିମି ଦୂରରେ ଥବା ସ୍ଥାନକୁ ପକ୍ଷୀମାନେ ଆସନ୍ତି। ସୁତରାଂ ପକ୍ଷୀ ଦର୍ଶକମାନେ ବହୁ ସଂଖ୍ୟାରେ ଆସନ୍ତି । ଭୁଲେଶ୍ୱର ମନ୍ଦିର ଆଖପାଖରେ ଅନେକ ଦର୍ଶନୀୟ ସ୍ଥାନ ଅଛି ଏପରିକି ଥେଉର ଗଣପତି ମନ୍ଦିର ଓ ଜେଜୁରି ମନ୍ଦିର ।   

## ଗ୍ୟାଲେରି

File:Bhuleshwar Temple 2016-1.jpg
File:Bhuleshwar Temple 2016-2.jpg
File:Bhuleshwar Temple 2016-9.jpg
File:Bhuleshwar Temple 2016-11.jpg
File:Bhuleshra.jpg

## ଆଧାର 
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ଅନ୍ତର୍ଯ୍ୟାମି ପ୍ରଧାନ

**ଅନ୍ତର୍ଯ୍ୟାମି ପ୍ରଧାନ** (୧୪ ସେପ୍ଟେମ୍ବର ୧୯୩୨ - ୧୯ ମାର୍ଚ୍ଚ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅନ୍ତର୍ଯ୍ୟାମି ପ୍ରଧାନ ୧୯୩୨ ମସିହାର ସେପ୍ଟେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳମଣି ପ୍ରଧାନ ଓ ପତ୍ନୀଙ୍କ ନାମ ଗୋଲାପ ସୁନ୍ଦରୀ ପ୍ରଧାନ ।

## ରାଜନୈତିକ ଜୀବନ 
ଅନ୍ତର୍ଯ୍ୟାମି ପ୍ରଧାନ ଓଡ଼ିଶା ରାଜନୀତିରେ ଜନତା ପାର୍ଟି (ସେକ୍ୟୁଲାର)ର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଅନ୍ତର୍ଯ୍ୟାମି ପ୍ରଧାନ ୨୦୦୪ ମସିହାର ମାର୍ଚ୍ଚ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଅଶୋକ କୁମାର ମହାନ୍ତି

**ଅଶୋକ କୁମାର ମହାନ୍ତି** (୧୩ ଜୁନ ୧୯୫୫–୧୬ ସେପ୍ଟେମ୍ବର ୨୦୨୨) ଜଣେ ଭାରତୀୟ ଚିତ୍ରଶିଳ୍ପୀ ଓ ଓଡ଼ିଆ-ଭାଷୀ ଶିଶୁ ସାହିତ୍ୟିକ ଥିଲେ । ତାଙ୍କ ରଚନାବଳୀଗୁଡ଼ିକ ମଧ୍ୟରେ *ଓଡ଼ିଶାର କଳାକୃତି ଓ କୀର୍ତ୍ତି*, *ଶିଶୁ ସାହିତ୍ୟ*  ଓ *ଶିଶୁ ଚିତ୍ରକଳା*, *ଆମ ଭଦ୍ରକ*, *ବେକାର ଜୀବନର କାହାଣୀ*, *ପ୍ରିୟତମା*, *ପାଠ ବତାଏ ବାଟ*, ଜୀବନୀ ପୁସ୍ତକ *ଧୌତ ଚିତ୍ରକଳା ଓ ଶିଳ୍ପୀ ରବିନାରାୟଣ*, *ମନ୍ତ୍ରୀଙ୍କ ପାଖଲୋକ* ଆଦି ପ୍ରମୁଖ । ତାଙ୍କର କଳା ପ୍ରତି ଅବଦାନ ନିମନ୍ତେ ସେ ଓଡ଼ିଶା ଲଳିତ କଳା ଏକାଡେମି ପୁରସ୍କାର, ଶିଳ୍ପୀ ଗୁରୁ ସମ୍ମାନ, କଳାରତ୍ନ ଉପାଧି ଆଦି ପୁରସ୍କାର ପାଇଥିଲେ ।

## ଜୀବନୀ 
ଅଶୋକ କୁମାର ମହାନ୍ତି ୧୩ ଜୁନ ୧୯୫୫ ମସିହାରେ ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ତିହିଡ଼ି ବ୍ଲକର ପାଳିଆବିନ୍ଧାଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ବବିଦ୍ୟାଳୟରୁ କଳାରେ ସ୍ନାତକ ଓ ଖଲିକୋଟ ଚିତ୍ରକଳା ମହାବିଦ୍ୟାଳୟରୁ ଗ୍ରାଫିକ କଳାରେ ଡିପ୍ଲୋମା ଲାଭକରିଥିଲେ ।

## ରଚନାବଳୀ 
### କବିତା 
* *ପ୍ରୀତିର ପୃଥିବୀ* (୨୦୦୮)
* *କ୍ଳାନ୍ତ ଗୋଧୂଳିର କବିତା* (୨୦୧୪)
* *ପ୍ରିୟତମା*
* *ମନ୍ତ୍ରୀଙ୍କ ପାଖଲୋକ* (ବ୍ୟଙ୍ଗ)
* *ପ୍ରିୟତମା ପାଇଁ ରୁବାୟତ୍*
* *ବହ୍ନିବୀଣା*
* *ଚୁପି ଚୁପି ଚଉପଦୀ*

### ଗପ 
* *ବେକାର ଜୀବନର କାହାଣୀ*

### ପ୍ରବନ୍ଧ 
* *ଓଡ଼ିଶାର କଳାକୃତି ଓ କୀର୍ତ୍ତି* (୨୦୧୩)
* *ଛବି ଓ ଛବି ମଣିଷ* (୨୦୧୬)
* *ଶିଶୁ ସାହିତ୍ୟ  ଓ ଶିଶୁ ଚିତ୍ରକଳା*
* *ରଙ୍ଗରାଗ*
* *ଆମ ଭଦ୍ରକ*
* *ପ୍ରବାଦ ପୁରୁଷ ବିଜୁ ପଟ୍ଟନାୟକ*
* *ଧୌତ ଚିତ୍ରକଳା ଓ ଶିଳ୍ପୀ ରବିନାରାୟଣ* (ଜୀବନୀ)

### ଶିଶୁସାହିତ୍ୟ 
#### କବିତା 
* *ପାଠ ବତାଏ ବାଟ*
* *ଜନମ ମାଟିର କଥା*
* *ଏ ଦୁନିଆଟା ଏକ ପାଠଶାଳା*
* *ପଶୁପକ୍ଷୀର କବିତା*

#### ଗପ 
* *ଠେକୁଆ ଘର ଠେକୁଆର*
* *ଫୁଲ କୁମାରୀ* (୨୦୦୩)
* *ପଶୁପକ୍ଷୀର ଗଳ୍ପ*
* *ଅଙ୍କରୁ ଆଙ୍କି ଶିଖ*

### ଇଂରାଜୀ 
* *Story of Lord Budha* (୨୦୧୨)
* *Gandhi Tales from Odisha* (୨୦୧୩)
* *Easy Form of Drawing Books*
* *British Raj in India*
* *Father Samuel & Other Stories* (୨୦୦୩
* *The Will & Other Stories* (୨୦୦୭)

## ମୃତ୍ୟୁ 
୨୦୨୨ ସେପ୍ଟେମ୍ବର ୧୬ ତାରିଖରେ ତାଙ୍କର ୬୭ ବର୍ଷ ବୟସରେ ନିଜ ଜଗନ୍ନାଥପୁରସ୍ଥିତ ବାସଭବନରେ ଦେହାନ୍ତ ହୋଇଥିଲା ।

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ସ୍ନେହପ୍ରଭା ଦାସ

**ସ୍ନେହପ୍ରଭା ଦାସ** (ଜନ୍ମ ୧୦ ଅକ୍ଟୋବର ୧୯୫୫) ଜଣେ ଭାରତୀୟ ଲେଖିକା ଏବଂ ଓଡ଼ିଆ ଭାଷୀ ଅନୁବାଦିକା । ସେ ଓଡ଼ିଆ ଭାଷାରେ ଇଂରାଜୀରେ ଅନେକ କ୍ଲାସିକ ରଚନାର ଜଣେ ପ୍ରମୁଖ ଅନୁବାଦିକା । ସେ ଅନେକ ବିଶ୍ୱ କ୍ଲାସିକକୁ ଓଡ଼ିଆରେ ଅନୁବାଦ କରିଛନ୍ତି । ତାଙ୍କର ଇଂରାଜୀ ଅନୁବାଦଗୁଡ଼ିକ ଓଡ଼ିଆରେ ଅନୂଦିତ ରଚନାଗୁଡ଼ିକ ମଧ୍ୟରେ ସ୍ଥାନପାଇଛି । 

## ଜୀବନୀ 
ସ୍ନେହପ୍ରଭା ଇଂରାଜୀ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଅନୁବାଦ ଅଧ୍ୟୟନ ଏବଂ ତୁଳନାତ୍ମକ ସାହିତ୍ୟରେ ଡକ୍ଟରେଟ ହାସଲ କରିଥିଲେ । ଜଣେ ସହକାରୀ ପ୍ରଫେସର ଭାବେ ସେ ଅନେକ ଉଚ୍ଚଶିକ୍ଷାନୁଷ୍ଠାନରେ ଇଂରାଜୀ ସାହିତ୍ୟ ଶିକ୍ଷା ଦେଇଛନ୍ତି । ସେ ବ୍ରହ୍ମପୁରସ୍ଥିତ ବିନାୟକ ଆଚାର୍ଯ୍ୟ ମହାବିଦ୍ୟାଳୟର ଅଧ୍ୟକ୍ଷା ଭାବରେ ମଧ୍ୟ କାର୍ଯ୍ୟ କରିଥିଲେ ।

## ରଚନା 
ସ୍ନେହପ୍ରଭା ଫକିର ମୋହନ ସେନାପତିଙ୍କ ଅନେକ ଉପନ୍ୟାସ ବ୍ୟତୀତ ଓଡ଼ିଆର ପ୍ରଥମ ଉପନ୍ୟାସ ଉମେଶ ଚନ୍ଦ୍ର ସରକାରଙ୍କ “ପଦ୍ମମାଳୀ”କୁ ଇଂରାଜୀରେ ଅନୁବାଦ କରିଛନ୍ତି । ତାଙ୍କର ଅନ୍ୟାନ୍ୟ ରଚନା ଭିତରେ "ଦି ୱାର୍ଲଡ ଉଇଦିନ", ବୈଷ୍ଣବ ଚରଣ ଦାସଙ୍କ ଓଡ଼ିଆ ଉପନ୍ୟାସ “ମନେ ମନେ”ର ଇଂରାଜୀ ଅନୁବାଦ ଏବଂ ରାମଶଙ୍କର ରାୟଙ୍କ “ବିବସିନୀ, ଏ ହିଷ୍ଟୋରିକାଲ ରୋମାନ୍ସ” ଅନ୍ୟତମ। ସେ ସାକି ଏବଂ ଓସ୍କାର ୱାଇଲ୍ଡଙ୍କ କ୍ଷୁଦ୍ରଗଳ୍ପ ବ୍ୟତୀତ ଏଲିଜାବେଥ ଜେନିଙ୍ଗ୍ସ ଏବଂ ପି.ବି ଶେଲିଙ୍କ କବିତା ଆଦି ବିଶ୍ୱ କ୍ଲାସିକ ରଚନା ଇଂରାଜୀରୁ ଓଡ଼ିଆକୁ ଅନୁବାଦ କରିଥିଲେ । ସେ ଗୋପବନ୍ଧୁ ଦାସଙ୍କ ପ୍ରସିଦ୍ଧ ଆତ୍ମଜୀବନୀ "ବନ୍ଦିର ଆତ୍ମକଥା" ସମେତ ଅନେକ କବିତା ଏବଂ କାହାଣୀ ସଂଗ୍ରହ ଏବଂ ଜୀବନୀ ଅନୁବାଦ କରିଛନ୍ତି ।

ସେ ନିଜେ ମଧ୍ୟ ଜଣେ କବି । ଓଡ଼ିଆରେ ତାଙ୍କର ରଚନାଗୁଡ଼ିକ *ପ୍ରତୀକ୍ଷୀ*, *କାହାଣୀ*, *ଅନୁପମ ଭାରତ* ଏବଂ ଅନ୍ୟାନ୍ୟ ପତ୍ରିକାରେ ପ୍ରକାଶିତ ହୋଇଥିବାବେଳେ ତାଙ୍କର ଇଂରାଜୀ ଅନୁବାଦ ଭାରତୀୟ ସାହିତ୍ୟ, *ଓଡ଼ିଶା ସମୀକ୍ଷା*, *ଦି ଲିଟିଲ୍ ମାଗାଜିନ୍*, *ରକ୍ ପେବଲ୍* ଇତ୍ୟାଦିରେ ପ୍ରକାଶିତ ହୋଇଛି ।

ସେ କରିଥିବା ପାରମିତା ସତପଥୀଙ୍କ "ରଙ୍ଗ ଏକାକୀ"ର ଅନୁବାଦ ବ୍ୟାପକ ଭାବେ ସମୀକ୍ଷା ହୋଇଛି । ତାଙ୍କର ସର୍ବାଧିକ ସମୀକ୍ଷା ହୋଇଥିବା ରଚନା ହେଉଛି "*ୱାନ ଥାଉଜେଣ୍ଡ ଇୟର୍ସ ଇନ ଏ ରେଫ୍ରିଜରେଟର*" । ତାଙ୍କ କହିବାନୁସାରେ, ଅନୁବାଦ ହେଉଛି ବର୍ଗୀକରଣକୁ ବଦଳାଇବା ଏବଂ ସମସ୍ତ ପ୍ରକାରର ଆଧିପତ୍ୟକୁ ପରଖିବା ଏବଂ ମାନବ ଚେତନା ମୁକ୍ତ କରିବା ପାଇଁ ଏକ ଉପକରଣ ।

## ପୁରସ୍କାର ଏବଂ ସମ୍ମାନ 
* ୨୦୨୨: ଜୀବନାନନ୍ଦ ଦାସ ପୁରସ୍କାର

## ରଚନାବଳୀ 
### ଓଡ଼ିଆରୁ ଇଂରାଜୀକୁ ଅନୁବାଦ 
* ପେନାନ୍ସ (ମୂଳ ଓଡ଼ିଆ ଫକିର ମୋହନ ସେନାପତିଙ୍କ ପ୍ରାୟଶ୍ଚିତ)
* ଦି ୱାର୍ଲଡ ଉଇଦିନ (ବୈଷ୍ଣବ ଚରଣ ଦାସଙ୍କ ମୂଳ ଓଡ଼ିଆ "ମନେ ମନେ")
* କଲର୍ସ ଅଫ ଲୋନଲିନେସ (ପାରମିତା ସତ୍ୟପାଠୀଙ୍କ ମୂଳ ଓଡ଼ିଆ) 
* *ୱାନ ଥାଉଜେଣ୍ଡ ଇୟର୍ସ ଇନ ଏ ରେଫ୍ରିଜରେଟର* (ମନୋଜ କୁମାର ପଣ୍ଡାଙ୍କ ମୂଳ ଓଡ଼ିଆ)  
* ଏକ ସୀମାହୀନ ମୁହୂର୍ତ୍ତ ( ପାରମିତା ସତ୍ୟପାଠୀଙ୍କ ମୂଳ ଓଡ଼ିଆ)
* ଗୋପବନ୍ଧୁ ଦାସ: ଦି ପ୍ରିଜନର୍ସ ଅଟୋବାଇଓଗ୍ରାଫି

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଆ ଲୋକ
ମରୁନ୍ଦୀଶ୍ଵରର ମନ୍ଦିର, ତିରୁକଚୁର

**ମରୁନ୍ଦୀଶ୍ୱରର ମନ୍ଦିର** ବା ଔଷଧୀଶ୍ୱର ମନ୍ଦିର ଏକ ହିନ୍ଦୁ ମନ୍ଦିର ଯାହା ଶିବଙ୍କୁ ସମର୍ପିତ ହୋଇଛି । ଏଠାରେ ଶିବ ଲିଙ୍ଗ ମରୁନ୍ଦୀଶ୍ୱରର ଭାବରେ ପୂଜା ପାଆନ୍ତି । ତାଙ୍କ ପତ୍ନୀ ସତୀଙ୍କୁ ଏଠାରେ ଅଞ୍ଜନାକ୍ଷୀ ଭାବରେ ବର୍ଣ୍ଣନା କରାଯାଏ । ତାମିଲ ଶୈବ ନୟନାରସ ସୁନ୍ଦରର ନାମ ୭ମ ଶତାବ୍ଦୀର ଏହି ମନ୍ଦିର ସାଥିରେ ଜଡ଼ିତ ଅଛି । ଏହି ମନ୍ଦିରକୁ ଯାଆଁଳା ଭାବରେ ନିଆଯାଏ ଓ ସାଥିରେ କଚବେଶ୍ୱରର ମନ୍ଦିର ଅଛି । ବିଷ୍ଣୁ ଏଠାରେ କଚ୍ଛପ ଅବତାର ନିମନ୍ତେ ଶିବଙ୍କୁ ତପସ୍ୟା କରିଥିଲେ । 
 
ମନ୍ଦିର ପରିସର ଏକ ଏକର ଜାଗା ଉପରେ ଅଛି ଓ ଗ୍ରାନାଇଟ ପଥର କାନ୍ଥଦ୍ୱାରା ଆବଦ୍ଧ ହୋଇଛି । ମନ୍ଦିର ପରିସରରେ ଅନେକ ଛୋଟ ମନ୍ଦିର ଅଛି କିନ୍ତୁ ମରୁନ୍ଦୀଶ୍ୱରର ଓ ତାଙ୍କ ପତ୍ନୀ ଇରୁଲନୀକି ଏଠାରେ ମୁଖ୍ୟ ଠାକୁର । 

ସକାଳ ଛଅଟାରୁ ସନ୍ଧ୍ୟା ୮.୩୦ ପର୍ଯ୍ୟନ୍ତ ପ୍ରତ୍ୟହ ଏଠାରେ ତିନି ପ୍ରକାର ବିଭିନ୍ନ ପ୍ରକାର ପୂଜା ହୁଏ ଓ ମନ୍ଦିର କାଲେଣ୍ଡର ଅନୁସାରେ ଚାରୋଟି ପର୍ବ ପାଳନ କରାଯାଏ । ମାଘ ମାସରେ (ଫେବ୍ରୁଆରୀରୁ ମାର୍ଚ୍ଚ ମଧ୍ୟରେ) ସର୍ବାଧିକ ମହତ୍ତ୍ୱପୂର୍ଣ୍ଣ ବ୍ରହ୍ମୋତ୍ସବମ ଉତ୍ସବ ପାଳନ କରାଯାଏ । 
 
ଚୋଳ ବଂଶର ରାଜାମାନେ ମୂଳ ମନ୍ଦିର ତୋଳେଇବାର ବିଶ୍ୱାସ କରାଯାଏ । ଏବେକାର ମନ୍ଦିର ଷୋଡଶ ଶତାବ୍ଦୀରେ ତିଆରି ହୋଇଥିଲା । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର ‘ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା’ ଉପରେ ନ୍ୟସ୍ତ ହୋଇଛି ।  

## କିମ୍ବଦନ୍ତୀ ଓ ଇତିହାସ
ହିନ୍ଦୁ କିମ୍ବଦନ୍ତୀ ଅନୁସାରେ ସତୀଙ୍କର ଚର୍ମ ଅଞ୍ଜନାକ୍ଷୀ ନାମରେ ରୁଦ୍ରଗିରି ଉପରେ ପଡ଼ିଥିଲା ଓ ସେହିଠାରେ ମନ୍ଦିର ତିଆରି ହୋଇଛି । ସତୀ ଚର୍ମ ସେଠାରେ ଭୂମି ଉପରେ ପଡ଼ି ଏକ ଓଷଧରେ ପରିଣତ ହୋଇଥିଲା । ଅଞ୍ଜନାକ୍ଷୀ ଅର୍ଥ ଅନ୍ଧକାର ବିନାଶକାରୀ । ସତୀଙ୍କର ଚର୍ମ ପର୍ବତ ଉପରେ ପଡିଲା ବେଳେ ଏକ ଅଗ୍ନି ସ୍ଫୁଲିଙ୍ଗ ଜାତ ହୋଇଥିଲା । ଅନ୍ୟ ଏକ କିମ୍ବଦନ୍ତୀ ଅନୁସାରେ ଅନ୍ଧକାର ମଧ୍ୟରେ ବ୍ରହ୍ମା ଓ ବିଷ୍ଣୁ ତାଙ୍କର ହଜିଥିବା ଅସ୍ତ୍ର ଖୋଜିବାକୁ ସତୀ ଆଲୋକ ପ୍ରଦାନ କରିଥିଲେ । 

ଏହି ସ୍ଥାନରେ ଶିବଙ୍କୁ ଆରାଧନା କରି ଇନ୍ଦ୍ର ରୋଗମୁକ୍ତ ହୋଇଥିଲେ ଶିବଙ୍କ ଅନୁରୋଧରେ ଅଶ୍ୱିନୀକୁମାର ଦେବତାମାନଙ୍କର ଚିକିତ୍ସା କରିଥିଲେ । ଏକଦା ପ୍ଲେଗ ରୋଗ ହୋଇଥିଲା ବେଳେ ଲୋକମାନଙ୍କୁ ପର୍ବତରୁ ଅଳ୍ପ କାଦୁଅ ଖାଇବାକୁ ପରାମର୍ଶ ଦେଲେ ଓ ସେଥିରେ ରୋଗ ଭଲ ହୋଇଗଲା । ‘ମରୁନ୍ଦୁ’ ଶବ୍ଦର ଅର୍ଥ ଓଷଧ ଓ ଏହି ଔଷଧ ଦେଇ ଲୋକଙ୍କୁ ଭଲ କରେଇଥିବାରୁ ଶିବଙ୍କ ନାମ ମରୁନ୍ଦୀଶ୍ୱରର ହୋଇଥିଲା । ମନ୍ଦିର ବିଷୟରେ ଲିଖିତ ତଥ୍ୟ ୧୦ମ ଶତାବ୍ଦୀରୁ ଥିଲେ ମଧ୍ୟ ୮ମ ଶତାବ୍ଦୀରୁ ଥିବା କଥା ଶୈବ ନୟନାର ସୁନ୍ଦରର ସମୟରେ ମନ୍ଦିର ଥିବା ଦାବି କରନ୍ତି । ମନ୍ଦିରର ଖ୍ୟାତି ସୁନ୍ଦରର ଯୋଗୁ ବୃଦ୍ଧି ହୋଇଥିଲା । ଏକା ଗ୍ରାମରେ ଥିବା କଚବେଶ୍ୱରର ମନ୍ଦିର ସହିତ ଏହି ମନ୍ଦିରକୁ ଯୁଗ୍ମ ମନ୍ଦିର ଆଖ୍ୟା ଦିଆଯାଏ ।

ଚୋଳ ବଂଶର ରାଜାମାନେ ମୂଳ ମନ୍ଦିର ତୋଳେଇବାର ବିଶ୍ୱାସ କରାଯାଏ । ଏବେକାର ମନ୍ଦିର ଷୋଡଶ ଶତାବ୍ଦୀରେ ତିଆରି ହୋଇଥିଲା । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର ‘ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା’ ଉପରେ ନ୍ୟସ୍ତ ହୋଇଛି ।  

## ସ୍ଥାପତ୍ୟ
କାଞ୍ଚିପୁରମ ଜିଲ୍ଲାର ତିରୁକଚୁର ଗ୍ରାମରେ ଏହି ମନ୍ଦିର ନିର୍ମାଣ ହୋଇଛି । ସେଠାରେ ଏକ ଗମ୍ବୁଜ ଅଛି ଓ ସମସ୍ତ ମନ୍ଦିର ଏକ ଗ୍ରାନାଇଟ କାନ୍ଥଦ୍ୱାରା ପରିବେଷ୍ଟିତ ହୋଇଛି । କେନ୍ଦ୍ରରେ ଥିବା ମନ୍ଦିରରେ ଶିବଲିଙ୍ଗ ଅଛି । ମୂଳ ମନ୍ଦିର ଚାରିପାଖରେ ବିନାୟକ, ମୁରୁଗାନ, ନବଗ୍ରହ, ଚନଡେକେଶ୍ୱର ଓ ଦୁର୍ଗାଙ୍କର ମନ୍ଦିର ରହିଛି । ପଶ୍ଚିମ ଦିଗରେ ସୁନ୍ଦରରଙ୍କୁ ଶିବ ଖାଦ୍ୟ ଦେଉଥିବା ମୂର୍ତ୍ତି ଅଛି । ଚାରି ମୁଣ୍ଡ ଥିବା ଚଣ୍ଡେଶଙ୍କ ମୂର୍ତ୍ତି ଅଛି । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର ‘ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା’ ଉପରେ ନ୍ୟସ୍ତ ହୋଇଛି ।

## ପର୍ବ
ନବ ଦିନବ୍ୟାପୀ ବ୍ରହ୍ମୋତ୍ସବ ପର୍ବରେ ସୁନ୍ଦରରଙ୍କୁ ଶିବ ଖାଦ୍ୟ ଦେବା କଥାର ନାଟକ ପରିବେଷଣ କରାଯାଏ । ମନ୍ଦିରରେ ଦୈନିକ ଓ ସାପ୍ତାହିକ ପର୍ବ ମଧ୍ୟ ପାଳନ କରାଯାଏ ।

## ଏହା ମଧ୍ୟ ଦେଖନ୍ତୁ
* Kachabeswarar temple
* Padalathri Temple

## ଆଧାର
ଶ୍ରେଣୀ:ଚେନ୍ନଇର ହିନ୍ଦୁ ମନ୍ଦିର
ନିରଞ୍ଜନ ହେମ୍ବ୍ରମ

**ନିରଞ୍ଜନ ହେମ୍ବ୍ରମ** (ଜନ୍ମ: ୨୩ ନଭେମ୍ବର ୧୯୩୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୁଣିଅଣା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନିରଞ୍ଜନ ହେମ୍ବ୍ରମ ୧୯୩୨ ମସିହାର ନଭେମ୍ବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିମାଇ ଚରଣ ହେମ୍ବ୍ରମ ଓ ପତ୍ନୀଙ୍କ ନାମ ଡୁଲି ହେମ୍ବ୍ରମ ।

## ରାଜନୈତିକ ଜୀବନ 
ନିରଞ୍ଜନ ହେମ୍ବ୍ରମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ବଡପାଲନୀ ଆନ୍ଦଭର ମନ୍ଦିର

**ବଡପାଲନୀ ଆନ୍ଦଭର ମନ୍ଦିର** ଏକ ହିନ୍ଦୁ ମନ୍ଦିର ଯାହା ପ୍ରଭୁ ମୁରୁଗାନଙ୍କୁ ସମର୍ପିତ ହୋଇଛି । ଏହା ଭାରତର ତାମିଳନାଡ଼ୁ ପ୍ରଦେଶରେ ଥିବା ଚେନ୍ନଇ ସହରରେ ଅବସ୍ଥିତ । ଏହି ମନ୍ଦିରର ପୁନରବିନ୍ୟାସ ୧୯୨୦ ମସିହାରେ ହୋଇଥିଲା ଓ ଏକ ରାଜଗୋପୁରମ ସେହି ସମୟରେ ତିଆରି ହୋଇଥିଲା । ଏହି ମନ୍ଦିରଟି ସମୟକ୍ରମେ ଅଧିକ ଲୋକପ୍ରିୟ ହେଉଛି ବିଶେଷତଃ ଚଳଚ୍ଚିତ୍ର କଳାକାରଙ୍କ ଯୋଗୁ ।

## ଇତିହାସ
]]

ଆନ୍ନାସ୍ୱାମୀ ନାୟକର ନାମକ ଜଣେ ବଡ଼ ଭକ୍ତ ୧୯ଶ ଶତାବ୍ଦୀର ଶେଷ ଭାଗରେ ଏହି ମନ୍ଦିର ତୋଳେଇଥିଲେ ।  ସେ ଏକ ନିଷ୍ଠାପର ମୁରୁଗାନ ଭକ୍ତ ଥିଲେ । ଗୋଟିଏ ଛୋଟ କୁଡ଼ିଆ କରି ତାହା ମଧ୍ୟରେ ଏକ ମୁରୁଗାନ ଛବି ରଖି ପୂଜା କରୁଥିଲେ । ସେ ନିଜେ ଗୋଟିଏ ପେଟ ରୋଗୀ ହୋଇ ମଧ୍ୟ ଅନ୍ୟାନ୍ୟ ମୁରୁଗାନ ମନ୍ଦିରକୁ ଯାତ୍ରା କରିଥିଲେ, ତାହା ମଧ୍ୟ ଚୋର ଓ ଖରାପ ପାଗକୁ ନ ଡରି । ଦିନେ ସେ ସ୍ୱପ୍ନରେ ଜଣେ ସାଧୁଙ୍କୁ ଦେଖିଲେ ଯିଏ କହିଲେ ତାଙ୍କ ଘର ପୂଜା ପାଇଁ ସଠିକ । ସେ ପୂଜା କରିବାକୁ ଲାଗିଲେ । ଜଣେ ପଲନି ସାଧୁଙ୍କ ଉପଦେଶ ଅନୁସାରେ ସେ ମୁରୁଗାନଙ୍କ ମନ୍ଦିରରେ ଥିବା ତିରୁତ୍ତାନିଙ୍କୁ ନିଜ ଜିଭ କାଟି ଅର୍ପଣ କରିବା ପରେ ତାଙ୍କ ରୋଗ ଭଲ ହୋଇଗଲା ।  
 
ଏକଦା ସେ ଦକ୍ଷିଣ ପାଲନୀ ମନ୍ଦିର ପରିଦର୍ଶନ କରିସାରି ସିଡ଼ିରେ ଓହ୍ଲେଇବା ବେଳେ ଏକ ସୁନ୍ଦର ମୁରୁଗାନଙ୍କ ଚିତ୍ରପଟ ଦେଖିଲେ । ତାକୁ କିଣିବାକୁ ତାଙ୍କ ପାଖରେ ଟଙ୍କା ନଥିଲା । ତା ପରଦିନ ଦୋକାନୀ ନିଜେ ଆନାସ୍ୱାମୀ ପାଖକୁ ଆସି ସେହି ଚିତ୍ରଟି ତାଙ୍କୁ ଦେଇ କହିଲା, “ମୁରୁଗା ସ୍ୱପ୍ନରେ ଏହା ଦେବାକୁ କହିଛନ୍ତି” ।  ସେହି ଚିତ୍ର ଧରି ଆନ୍ନା ଘରକୁ ଫେରିଆସି ପରିବାର ସଦସ୍ୟଙ୍କୁ ଅନ୍ୟତ୍ର ଚାଲିଯିବା ପାଇଁ କହିଲେ । ଇତି ମଧ୍ୟରେ ତାଙ୍କର ଏକ ସ୍ୱର୍ଗୀୟ ଶକ୍ତି ଦେହରେ ଆସିଥିବା ଅନୁଭବ କଲେ । ସେ ସତ୍ୟ କଥା କହିବାକୁ ଲାଗିଲେ ଓ ଅନ୍ୟମାନଙ୍କ ସମସ୍ୟାର ସମାଧାନ କରିବାକୁ ଲାଗିଲେ । ତାଙ୍କର ଉତ୍ତରାଧିକାରୀ ନାୟକରଙ୍କ ଇଚ୍ଛା ପୂରଣ କରିବାକୁ ସେହି ସ୍ଥାନରେ ଏକ ମନ୍ଦିର ତିଆରି କରିବାକୁ ସମ୍ମତି ଦେଲେ ।
 
ଆନ୍ନାସ୍ୱାମୀ ମନ୍ଦିର ତିଆରି ପରିଚାଳନା କରିଥିଲେ ଓ ବଡପାଲନୀ ଆନ୍ଦଭରଙ୍କ ପବିତ୍ର ମୂର୍ତ୍ତି କରିବାକୁ ଚେଟଟିୟାର ବ୍ୟବସ୍ଥା କରିଥିଲେ । ୧୮୬୫ ମସିହାରେ ମନ୍ଦିର ତିଆରି ଆରମ୍ଭ କରାଗଲା । ସମୟକ୍ରମେ ଶିଷ୍ୟ ତାଙ୍କ ସ୍ଥାନ ଗ୍ରହଣ କଲେ । ଶିଷ୍ୟ ମଧ୍ୟ ଅନ୍ୟମାନଙ୍କ ସମସ୍ୟାର ସମାଧାନ କରିବାକୁ ଲାଗିଲେ ।  ପ୍ରତିମୂର୍ତ୍ତି ତିଆରି ଶେଷ ହେଲା ଓ ତାଙ୍କୁ ସ୍ଥାପନ କରି କୁମ୍ଭଅଭିଷେକ କଲେ । ମନ୍ଦିରର କର୍ମ ଓ ପୂଜା ପାଇଁ ଭକ୍ତଙ୍କର ଦାନ ବ୍ୟବହାର କରାଗଲା । 
 
ରତିନାସ୍ୱାମୀ ଚେଟଟିୟାର ଭକ୍ତଙ୍କୁ ଉକ୍ତ ମନ୍ଦିରକୁ ବଡପାଳନୀ ମନ୍ଦିର ନାମରେ ଡାକିବାକୁ କହିଲେ । ତାଙ୍କର ମଧ୍ୟ ସ୍ୱର୍ଗୀୟ ଅନୁଭୂତି ଜାତ ହେଲା । କ୍ରମାନୁସାରେ ଶିଷ୍ୟ ଅନୁସାରେ ପୂଜା ଚାଲିଲା ।

## ମନ୍ଦିରର ସ୍ଥାପତ୍ୟ
ଦକ୍ଷିଣ ଭାରତୀୟ ପରମ୍ପରାକ୍ରମେ ମନ୍ଦିର ତିଆରି ହେଲା । ପ୍ରବେଶ ପଥରେ ରାଜଗୋପୁରମ ସ୍ଥାନରେ ସ୍କନ୍ଧ ପୁରାଣର ଅନେକ କିମ୍ବଦନ୍ତୀ ଲିଖିତ ହୋଇଥିଲା । ମୁଖ୍ୟ ଦେବତା ସହ ପଲାଣି ପ୍ରତିମୂର୍ତ୍ତିର ସାମଞ୍ଜସ୍ୟ ରହିଲା ।

ମନ୍ଦିର ପରିସରରେ ଅନେକ ଛୋଟ ଛୋଟ ମନ୍ଦିରରେ ମିନାକ୍ଷୀ ଆମ୍ମା, କାଳୀ ଭୈରବ ଇତ୍ୟାଦିଙ୍କ ପ୍ରତିମୂର୍ତ୍ତି ରଖାଗଲା । ଅଙ୍ଗାରନଙ୍କ ଏକ ଅଲଗା ମନ୍ଦିର ଅଛି । ପୂର୍ବ ଗମ୍ବୁଜରେ ୧୦୮ ଭାରତ ନାଟ୍ୟମର ମୁଦ୍ରା ଅଙ୍କିତ ହୋଇଛି । ସେଠାରେ ଏକ ବଡ଼ ହଲ ଅଛି ଓ ବିବାହ ଆଦି ସେଠାରେ ସମ୍ପନ୍ନ ହୁଏ ।    
ମୁରୁଗାନଙ୍କର ଏକ ସ୍ୱର୍ଣ୍ଣାଭ ରଥ ଅଛି । ମନ୍ଦିର ସାମନାର ଜଳାଶୟ ଅଛି । ଥଳ ବୃକ୍ଷରେ (ଡିମିରି)  ଲୋକମାନେ ସନ୍ତାନ ପାଇବା ନିମନ୍ତେ ସୂତା ବାନ୍ଧନ୍ତି ।
## ପରିଚାଳନା 
ତାମିଲ ନାଡୁ ସରକାରର ହିନ୍ଦୁ ରେଲିଜିଅସ ଆଣ୍ଡ ଚାରିତେବଲ ଏଣ୍ଡାଓମେଣ୍ଟ ସଂସ୍ଥା ଏହି ମନ୍ଦିରର ପ୍ରଶାସନ ଓ ପରିଚାଳନା କରନ୍ତି ।  
 
## ଏହା ମଧ୍ୟ ଦେଖନ୍ତୁ
* Religion in Chennai 

## ଆଧାର 
## ବାହ୍ୟ ଲିଙ୍କ 
* 
* Vadapalani Dandayudhapani Temple
* Dinamalar
*youtube

ଶ୍ରେଣୀ:ଚେନ୍ନଇର ହିନ୍ଦୁ ମନ୍ଦିର
ଭୀମାଶଙ୍କର ମନ୍ଦିର

**ଭୀମାଶଙ୍କର ମନ୍ଦିର** ଏକ ଜ୍ୟୋତିର୍ଲିଙ୍ଗ ମନ୍ଦିର ଯାହା ଭାରତର ମହାରାଷ୍ଟ୍ର ପ୍ରଦେଶରେ ଥିବା ପୁଣେଠାରୁ ୫୦ କିମି ଦୂର ଖେଡ଼ା ତାଲୁକାର ଅବସ୍ଥିତ । ପୁଣେର ଶିବାଜୀନଗରରୁ ୧୨୭ କିମି ଦୂରରେ ପଶ୍ଚିମ ଘାଟ ପର୍ବତମାଳାର ସହ୍ୟାଦ୍ରି ପର୍ବତରେ ଅବସ୍ଥିତ । ଭୀମାଶଙ୍କରଠାରେ ଭୀମା ନଦୀର ଉତ୍ସ ଅଛି । ଏହି ନଦୀ ଦକ୍ଷିଣପୂର୍ବ ଦିଗକୁ ପ୍ରବାହିତ ହୋଇ ରାୟଚୁରଠାରେ କ୍ରୀଷ୍ଣା ନଦୀର ମିଶିଯାଇଛି ।

## ଜ୍ୟୋତିର୍ଲିଙ୍ଗ
ଶିବ ମହାପୁରାଣ ଅନୁସାରେ ଏକଦା ବ୍ରହ୍ମା ଓ ବିଷ୍ଣୁଙ୍କର ସୃଷ୍ଟି ବିଷୟରେ ତର୍କ ଲାଗିଥିଲା ।  ତାଙ୍କୁ ପରୀକ୍ଷା କରିବା ପାଇଁ ତିନି ଲୋକରେ ଏକ ଅଗ୍ନି ସ୍ତମ୍ଭ ତିଆରି କଲେ । ସେହି ଦୁଇ ଜଣ ସେହି ଅଗ୍ନି ସ୍ତମ୍ବରୁ ବାହାରିବା ପାଇଁ ଚେଷ୍ଟା କଲେ । ବ୍ରହ୍ମା ନ ବାହାରି ମିଥ୍ୟା କହିଲେ କିନ୍ତୁ ବିଷ୍ଣୁ ସତ୍ୟ କହିଲେ । ଶିବ ଦ୍ୱିତୀୟ ସ୍ତମ୍ଭ ଭାବରେ ଆବିର୍ଭୂତ ହେଲେ ଓ ବ୍ରହ୍ମା କୌଣସିଠାରେ ପୂଜା ନ ପାଇବାକୁ ଅଭିଶାପ ଦେଲେ କିନ୍ତୁ ବିଷ୍ଣୁ ସର୍ବଦା ପୂଜା ପାଇବାକୁ କହିଲେ । ଜ୍ୟୋତିର୍ଲିଙ୍ଗ ମନ୍ଦିରରେ ଶିବ ଆଲୋକର ଏକ ଅଗ୍ନି ସ୍ତମ୍ଭ ହୋଇ ପୂଜା ପାଇଲେ ।
ଶିବଙ୍କର ୬୪ ଆକାର ଅଛି ଓ ଜ୍ୟୋତିର୍ଲିଙ୍ଗକୁ ତାହା ସାଥିରେ ରଖିବା ଦ୍ୱନ୍ଦ ନାହିଁ । ବାରଟି ଜ୍ୟୋତିର୍ଲିଙ୍ଗ ସେଠାରେ ଥିବା ଦେବତାଙ୍କ ନାମାନୁସାରେ ଥାଏ, ପ୍ରତ୍ୟେକର ଆକାର ଅଲଗା ଥାଏ ।  ପ୍ରତ୍ୟେକ ସ୍ଥାନରେ ପ୍ରାଥମିକ ଭାବରେ ଲିଙ୍ଗ ଥାଏ ଯେଉଁ ସ୍ତମ୍ଭର ଆଦି ଓ ଅନ୍ତ ନଥାଏ ଓ ତାହା ଶିବଙ୍କର ଅସୀମ ଗୁଣ ଦେଖାଏ ।   
ବାରଟି ଜ୍ୟୋତିର୍ଲିଙ୍ଗଙ୍କ ନାମ ଯଥାକ୍ରମେ:- ଗୁଜରାଟର ସୋମନାଥ ମନ୍ଦିର, ଆନ୍ଧରରେ ଥିବା ଶ୍ରୀଶୈଳମର ମଲ୍ଲିକାର୍ଜୁନ, ମଧ୍ୟ ପ୍ରଦେଶରେ ଥିବା ଉଜ୍ଜୟନୀର ମହାକାଳେଶ୍ୱର, ମଧ୍ୟପ୍ରଦେଶର ଓଁକାରେଶ୍ୱର, ହିମାଳୟର କେଦାରନାଥ, ମହାରାଷ୍ଟ୍ରର ଭୀମାଶଙ୍କର, ବାରାଣସିର ବିଶ୍ୱନାଥ, ମହାରାଷ୍ଟ୍ରର ତ୍ର୍ୟମ୍ବକେଶ୍ୱର, ଝାଡ଼ଖଣ୍ଡର ବୈଦ୍ୟନାଥ, ଦ୍ୱାରକାର ନାଗେଶ୍ୱର, ରାମେଶ୍ୱରମର ରାମନାଥସ୍ୱାମୀ ମନ୍ଦିର, ଓ ମହାରାଷ୍ଟ୍ରର ଭ୍ରୂଷଣେଶ୍ୱର ମନ୍ଦିର ।  ପରଳୟମ ବୈଦ୍ୟନାଥମ ଅର୍ଥ ମହାରାଷ୍ଟ୍ରର ପରାଳି ।

## ସ୍ଥାପତ୍ୟ
ଭୀମାଶଙ୍କର ମନ୍ଦିରରେ ନାଗରା ଶୈଳୀର ନୂଆ ପୁରୁଣା ସ୍ଥାପତ୍ୟର ନିଦର୍ଶନ ଦେଖିବାକୁ ମିଳେ । ପୁରାତନ ଭାସ୍କର୍ଯ୍ୟର ଅତୀବ ଦକ୍ଷ ସ୍ଥାପତ୍ୟ ଦର୍ଶନ ହୁଏ ।   ନାନା ଫଡନାଭିସ ଅଷ୍ଟାଦଶ ଶତାବ୍ଦୀରେ ତିଆରି କରେଇଥିବା ଏକ ମନ୍ଦିର ଦେଖିବାକୁ ଅତି ସୁନ୍ଦର ।  ନାନା ଫଡନାଭିସ ଏହାର ଶିଖର ତିଆରି କରେଇଥିଲେ । ମନ୍ଦିରର ପୂଜା ଓ ସେବା ପାଇଁ ଛତ୍ରପତି ଶିବାଜି ଦାନ କରିଥିଲେ । ଅନ୍ୟାନ୍ୟ ଶିବ ମନ୍ଦିର ଭଳି ଏହି ମନ୍ଦିର ଏକ କମ ସ୍ତରରେ ତିଆରି ହୋଇଛି ।
 
## ଆଧାର
ଶ୍ରେଣୀ:ମହାରାଷ୍ଟ୍ରର ହିନ୍ଦୁ ମନ୍ଦିର
ମରୁନ୍ଦୀଶ୍ଵରର ମନ୍ଦିର, ଟି. ଏଦାଇୟାର

**ମରୁନ୍ଦୀଶ୍ୱରର ମନ୍ଦିର** (மருந்தீஸ்வரர் கோயில்) (ଅନ୍ୟ ନାମ **ଇଦାୟତୃନାଥର ମନ୍ଦିର**) ତାମିଲନାଡୁ ପ୍ରଦେଶର ଭିଲଉପୁରମ ଜିଲ୍ଲାରେ ‘ଟି. ଏଦାଇୟାର’ ଗ୍ରାମରେ ଅବସ୍ଥିତ ଏକ ହିନ୍ଦୁ ମନ୍ଦିର । ଏଠାରେ ଶିବଙ୍କୁ ମରୁନ୍ଦୀଶ୍ୱର ନାମରେ ଓ ଲିଙ୍ଗ ଆକାରରେ ପୂଜା କରାଯାଏ । ତାଙ୍କ ପତ୍ନୀଙ୍କୁ ବଲମବିଗାଇ ନାମରେ ବର୍ଣ୍ଣନା କରାଯାଇଥାଏ । ଥିରୁକାଏଲର-ଥିରୁବଭେନ୍ନଇନାଲୁର ରାସ୍ତାରେ ଥିବା ଥେନପେନ୍ନଇ ନଦୀ ତୀରରେ ଏହି ମନ୍ଦିର ଅବସ୍ଥିତ । ସପ୍ତମ ଶତାବ୍ଦୀରୁ ଏହି ଠାକୁର ପୂଜା ପାଉଥିବା କଥା ତାମିଲ ଶୈବ ଲେଖକ ନୟନମାର୍ସ (nayanmars) ତାଙ୍କ ପୁସ୍ତକ ତେଭରାମରେ (*Tevaram*) ଲେଖିଛନ୍ତି ଯାହାକୁ ‘ପାଦଳ ପେଟ୍ରା’ ସ୍ଥଳମ’ ଶ୍ରେଣୀଭୁକ୍ତ କରାଯାଇଛି ।  

ମନ୍ଦିରଟି ଏକ ଏକର ଜାଗା ଉପରେ ତିଆରି ହୋଇଛି । ତାହାରି ପରିସରରେ ଅନେକ ଛୋଟ ମନ୍ଦିର ଅଛି ଯାହା ଚାରି ପାଖରେ ମଧ୍ୟ କାନ୍ଥ ରହିଛି । ଏଠାରେ ଅନେକ ଦେବା ଦେବୀଙ୍କର ମନ୍ଦିର ଥିଲେ ମଧ୍ୟ ମରୁନ୍ଦୀଶ୍ୱର ଓ ତାଙ୍କ ପତ୍ନୀ ଜ୍ଞାନାମ୍ବିଗାଇ ମନ୍ଦିର ହେଉଛି ସବୁଠାରୁ ମୁଖ୍ୟ । 

ସମୟ ୬ ଏଏମରୁ ୮୩୦ ପିଏମ ପର୍ଯ୍ୟନ୍ତ ଦୈନିକ ତିନୋଟି  ପୂଜା ସମ୍ପନ୍ନ ହୁଏ । ବର୍ଷକୁ ଚାରୋଟି ପର୍ବ ପାଳନ କରାଯାଏ । ମନ୍ଦିରରେ ପାଳନ କରାଯାଉଥିବା ପର୍ବତମାନଙ୍କ ମଧ୍ୟରେ ତାମିଲ ଥାଇ (ଜାନୁଆରୀ -ଫେବୃୟାରୀ) ମାସରେ 'ଆରତୁ' ପର୍ବ ସବୁଠାରୁ ଉଲ୍ଲେଖନୀୟ ପର୍ବ । 

ମୂଳ ମନ୍ଦିରଟି ଚୋଳ ବଂଶ ରାଜାମାନେ ତୋଳେଇଥିଲେ ଓ ବର୍ତ୍ତମାନର ଗଠନ ଷୋଡଶ ଶତାବ୍ଦୀରେ ତିଆରି ହୋଇଛି । ତାମିଲନାଡୁ ସରକାରର ହିନ୍ଦୁ ରେଲିଯିଅସ ଆଣ୍ଡ ଛାଡ଼ିଟେବ୍ଲ ଏଣ୍ଡାଉମେଣ୍ଟ ସଂସ୍ଥା ଏହାର ପରିଚାଳନା କରନ୍ତି ।

## କିମ୍ବଦନ୍ତୀ ଓ ଇତିହାସ
ଶିବ ତାଙ୍କ ପତ୍ନୀ ପାର୍ବତୀଙ୍କୁ ଶିବରହସ୍ୟ କାହାଣୀ କହିଲା ବେଳେ ଋଷି ସୁଖବ୍ରହ୍ମା ତାହାକୁ ଶୂଣିପାରିଲେ । ଶିବ ଏହି କାରଣରୁ ତାଙ୍କୁ ଅଭିଶାପ ଦେଲେ । ଶିବଙ୍କ କ୍ରୋଧ ଶାନ୍ତି ନିମନ୍ତେ ଋଷି ପ୍ରାର୍ଥନା କରି ତାଙ୍କୁ ପ୍ରସନ୍ନ କଲେ । ଶିବ ତାଙ୍କୁ ପର ଜନ୍ମରେ ଋଷି ବ୍ୟାସ ହୋଇ ଜନ୍ମଗ୍ରହଣ କରିବାକୁ ବର ଦେଲେ । ଶାପମୁକ୍ତି ନିମନ୍ତେ ସେହି ସ୍ଥାନରେ ଋଷି ବ୍ୟାସ ପୁନଶ୍ଚ ଶିବଙ୍କୁ ପ୍ରାର୍ଥନା କରି ସିଦ୍ଧି ଲାଭ କଲେ । ଅନ୍ୟ ଏକ କିମ୍ବଦନ୍ତୀ ଅନୁସାରେ ଅଗସ୍ତ୍ୟ ସେଠାରେ ଏକ ଶିବ ଲିଙ୍ଗ ପ୍ରତିଷ୍ଠା କରିଥିଲେ ଯାହାକୁ ଅଗସ୍ତ୍ୟ ଲିଙ୍ଗ କୁହାଯାଏ । ଏହି ମନ୍ଦିରରେ ସ୍କନ୍ଧ ବଦଳରେ ବାଳବିନାୟଗ ପ୍ରତିମୂର୍ତ୍ତି ଅଛି ।

## ସ୍ଥାପତ୍ୟ
ତିରୁକଏଲୁର ତିରୁବେନ୍ନାଇନାଲୁର ରାସ୍ତାରେ ପଡୁଥିବା ଟେନପେନ୍ନୀ ନଦୀର ଦକ୍ଷିଣ ତଟରେ ଥିବା ଟି. ଏଡାଇୟାର ଗ୍ରାମରେ ମରୁନ୍ଦୀଶ୍ୱର ମନ୍ଦିର ଅବସ୍ଥିତ । ମନ୍ଦିରର ତିନି ଥାକିଆ ଗମ୍ବୁଜ ଅଛି । କେନ୍ଦ୍ରରେ ମନ୍ଦିରର ମରୁନ୍ଦୀଶ୍ୱର ପ୍ରତିମୂର୍ତ୍ତି ଅଛି । ମୂଳ ପ୍ରତିମୂର୍ତ୍ତି ପାଖରେ ବିନାୟକ, ମୁରୁଗାନ, ନବଗ୍ରହ, ଚନଡେକେଶ୍ୱର ଓ ଦୁର୍ଗାଙ୍କର ପ୍ରତିମୂର୍ତ୍ତି ଅଛି । ପ୍ରତ୍ୟେକ ଅପ୍ରେଲ ମାସରେ ଦୁଇ ଦିନ ନିମନ୍ତେ ସୂର୍ଯ୍ୟାଲୋକ ଲିଙ୍ଗ ଉପରେ ଯେପରି ପଡ଼ିବ, ସେହିପରି ତିଆରି କରାଯାଇଛି । 

## ପର୍ବ ପର୍ବାଣି
ମନ୍ଦିରରେ ଅନେକ ପର୍ବ ପାଳନ କରାଯାଏ । ତା ମଧ୍ୟରୁ ମୂଖ୍ୟ ପର୍ବର ନାମ ତୟାର ଆରତୁ (The Thayar Aaratu festival) ଯାହା ତାମିଲ କ୍ୟାଲେଣ୍ଡରର ଥାଇ ମାସରେ (*Thai*) ପାଳନ କରାଯାଏ ।

## ଏହା ମଧ୍ୟ ଦେଖନ୍ତୁ
* Kripapureeswarar Temple
 
## ଆଧାର
ଶ୍ରେଣୀ:ତାମିଲ ନାଡ଼ୁ ହିନ୍ଦୁ ମନ୍ଦିର
ପରିକ୍ଷୀତ କରଣ

**ପରିକ୍ଷୀତ କରଣ** (୨୩ ଜାନୁଆରୀ ୧୯୩୭ - ୬ ମାର୍ଚ୍ଚ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନିକା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପରିକ୍ଷୀତ କରଣ ୧୯୩୭ ମସିହାର ଜାନୁଆରୀ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବେଣୁଧର କରଣ ଓ ପତ୍ନୀଙ୍କ ନାମ କ୍ଷୀରାବ୍ଧି ତନୟା କରଣ ।

## ରାଜନୈତିକ ଜୀବନ 
ପରିକ୍ଷୀତ କରଣ ଓଡ଼ିଶା ରାଜନୀତିରେ ଜଣେ ନିର୍ଦ୍ଦଳୀୟ ନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ପରିକ୍ଷୀତ କରଣ ୨୦୧୯ ମସିହାର ମାର୍ଚ୍ଚ ୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ବୀରେନ୍ଦ୍ର କୁମାର ସାହୁ

**ବୀରେନ୍ଦ୍ର କୁମାର ସାହୁ** (୨୦ ଡିସେମ୍ବର ୧୯୩୫ - ୮ ଅପ୍ରେଲ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୭, ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମେଳଛାମୁଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବୀରେନ୍ଦ୍ର କୁମାର ସାହୁ ୧୯୩୫ ମସିହାର ଡିସେମ୍ବର ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜକୁମାର ସାହୁ ଓ ପତ୍ନୀଙ୍କ ନାମ ପ୍ରିୟମ୍ବଦା ସାହୁ ।

## ରାଜନୈତିକ ଜୀବନ 
ବୀରେନ୍ଦ୍ର କୁମାର ସାହୁ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ବୀରେନ୍ଦ୍ର କୁମାର ସାହୁ ୨୦୦୫ ମସିହାର ଅପ୍ରେଲ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ବିରଳା ମନ୍ଦିର, କୋଲକାତା

**ବିରଳା  ମନ୍ଦିର** କୋଲକାତାର ଏକ ହିନ୍ଦୁ ମନ୍ଦିର ଯାହାକୁ ବାଲିଗଞ୍ଜର ଆଶୁତୋଷ ଚୌଧୁରୀ ଆଭେନ୍ୟୁରେ ଉଦ୍ୟୋଗପତି ବିରଳା ପରିବାର ତିଆରି କରେଇଥିଲେ । ମନ୍ଦିରର ପ୍ରାଣ ପ୍ରତିଷ୍ଠା ୨୧ ଫେବୃୟାରୀ ୧୯୯୬ ଦିନ ସକାଳେ ସ୍ୱାମୀ ଚିଦାନନ୍ଦ ସରସ୍ୱତୀ କରିଥିଲେ । ସେହି ଦିନ ଡକ୍ଟର କରଣ ସିଂହ ଏହାର ଉନ୍ମୋଚନ କରିଥିଲେ ।

## ସ୍ଥାନ
କୋଲକାତାର ବାଲିଗଞ୍ଜରେ ଥିବା ଆଶୁତୋଷ ଆଭେନ୍ୟୁରେ ବିରଳା ମନ୍ଦିର ଅବସ୍ଥିତ । ଏହି ମନ୍ଦିରକୁ ଲକ୍ଷ୍ମୀ ନାରାୟଣ ମନ୍ଦିର ମଧ୍ୟ କୁହାଯାଏ । ବିରଳା ମନ୍ଦିର ପାଖରେ ମେଟ୍ରୋ ଷ୍ଟେସନ ଅଛି ଓ.ଭି.ଆଇ ପି ମେଟ୍ରୋ ଷ୍ଟେସନ ତିଆରି ହେଉଛି । ଏଠାରୁ କୋଲକାତା ଏୟାର ପୋର୍ଟ ୧୬ କିମି ଦୂର ଓ ସିଆଲଡା ଷ୍ଟେସନ ୫ କିମି ଦୂର । ଏହି ସବୁ ବ୍ୟତୀତ ଏଠାରେ ସର୍ବଦା ବସ, ଟ୍ରାମ ଓ ଟାକ୍ସି ଇତ୍ୟାଦି ଉପଲବ୍ଧ ହୁଏ ।

## ମନ୍ଦିର
*ମୂଖ୍ୟ ମନ୍ଦିରରେ କୃଷ୍ଣ ଓ ରାଧାଙ୍କର ବିଗ୍ରହ ଅଛି ।  
*ମନ୍ଦିର ବାମ ପାର୍ଶ୍ୱରେ ଥିବା ଶିଖରରେ ହିନ୍ଦୁ ଦେବୀ ଦୂର୍ଗା ବା ଶୁକ୍ତିଙ୍କ ବିଗ୍ରହ ଅଛି ।  
*ମନ୍ଦିରର ଡାହାଣ ପାଖରେ ଯୋଗମୁଦ୍ରାରେ ଥିବା ଶିବଙ୍କର ବିଗ୍ରହ ଅଛି । 
*୪୪ କଠା ଜମି ଉପରେ ଧଳା ଶଙ୍ଖ ମର୍ମର ପ୍ରସ୍ତରରେ ନିର୍ମିତ ଏହି ମନ୍ଦିର ଭୁବନେଶ୍ୱରର ଲିଙ୍ଗରାଜ ମନ୍ଦିର ଭଳି ଦୃଶ୍ୟମାନ ହୁଏ । 
ମନ୍ଦିରର ପ୍ରସ୍ତର ଗାତ୍ରରେ  ରାଜସ୍ଥାନୀ ସ୍ଥାପତ୍ୟ କଳା ଅନୁସାରେ ଭଗବତ ଗୀତା ଖୋଦିତ ହୋଇଛି ।

## ଏହା ମଧ୍ୟ ଦେଖନ୍ତୁ
*Places of interest in Kolkata

## ଆଧାର
ଶ୍ରେଣୀ:କଲିକତାର ହିନ୍ଦୁ ମନ୍ଦିର
ରାଜୁ ଶ୍ରୀବାସ୍ତବ

**ସତ୍ୟ ପ୍ରକାଶ ଶ୍ରୀବାସ୍ତବ** (୨୫ ଡିସେମ୍ବର ୧୯୬୩ - ୨୧ ସେପ୍ଟେମ୍ବର ୨୦୨୨) ଜଣେ ଭାରତୀୟ ହାସ୍ୟ ଅଭିନେତା ଯିଏକି **ରାଜୁ ଶ୍ରୀବାସ୍ତବ** ଭାବରେ ବୃତ୍ତିଗତ ଭାବରେ ଜଣାଶୁଣା ଥିଲେ । ସେ **ଗଜୋଧର** ନାମରେ ମଧ୍ୟ ଅନେକ ହାସ୍ୟାତ୍ମକ କାର୍ଯ୍ୟକ୍ରମ କରିଥିଲେ । ସେ ଅଭିନେତା ଭାବରେ କିଛି ଧାରାବାହିକରେ ଖଳନାୟକ ଭାବରେ କାମ କରିବା ସହିତ ଭାରତୀୟ ରାଜନୀତିରେ ମଧ୍ୟ ସକ୍ରିୟ ଥିଲେ । ସେ *ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜ* କାର୍ଯ୍ୟକ୍ରମ ଜରିଆରେ ଲୋକପ୍ରିୟତା ପାଇଥିଲେ ମଧ୍ୟ ଏଥିରେ ବିଜୟୀ ହୋଇପାରିନଥିଲେ ଏବଂ ପରବର୍ତ୍ତୀ ସମୟରେ ସେ ସେହିଭଳି ଅନ୍ୟ ଏକ କାର୍ଯ୍ୟକ୍ରମ *ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜ - ଚାମ୍ପିଅନ୍ସ*ରେ *ଅଂଶଗ୍ରହଣ* କରିଥିଲେ, ଯେଉଁଥିରେ ସେ "ଦି କମେଡ଼ି କିଙ୍ଗ୍" ଭାବରେ ବିଜୟୀ ହୋଇଥିଲେ ।

ସେ ଭାରତୀୟ ରିଆଲିଟି ଶୋ ବିଗ୍‌ବସ୍‌ର ୩ୟ ସଂସ୍କରଣରେ ମଧ୍ୟ ଅଂଶଗ୍ରହଣ କରିଥିଲେ । ପାଖାପାଖି ୨ ମାସରୁ ଅଧିକ ସମୟ ଧରି ଏହି କାର୍ଯ୍ୟକ୍ରମରେ ରହିବା ପରେ ୪ ଡିସେମ୍ବର ୨୦୦୯ରେ ସେ ଏଥିରୁ ବିଦାୟ ନେଇଥିଲେ । ପରବର୍ତ୍ତୀ ସମୟରେ ସେ ବ୍ୟଙ୍ଗାତ୍ମକ କାର୍ଯ୍ୟକ୍ରମ *କମେଡି କା ମହା ମୁକାବାଲାରେ* ଭାଗ ନେଇଥିଲେ ।

## ଅଭିନୟ ଜୀବନ 
ରାଜୁ ଆରମ୍ଭରୁ ହିନ୍ଦୀ କଥାଚିତ୍ର ଜଗତରେ ଛୋଟ ଛୋଟ ଭୂମିକାରେ ଅଭିନୟ କରିବା ଆରମ୍ଭ କରିଥିଲେ । ସେ *ମୈନେ ପ୍ୟାର୍ କିୟା* ତଥା *ବାଜିଗର*, *ବମ୍ବେ ଟୁ ଗୋଆ* ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ସେ *ଆମଦାନି ଆଠନ୍ନି ଖାର୍ଚ୍ଚା ରୂପାୟା*ରେ ଜଣେ ହାସ୍ୟ ଅଭିନେତା ଭାବରେ କାର୍ଯ୍ୟ କରିଥିଲେ ।

### ୨୦୧୩–୨୦୨୨ 
୨୦୧୩ ମସିହାରେ ରାଜୁ ତାଙ୍କ ପତ୍ନୀଙ୍କ ସହିତ ଷ୍ଟାର୍‌ ପ୍ଲସ୍‌ର ନୃତ୍ୟଭିତ୍ତିକ କାର୍ଯ୍ୟକ୍ରମ ନାଚ୍ ବଲିୟେର ୬ଷ୍ଠ ସଂସ୍କରଣରେ ଭାଗ ନେଇଥିଲେ । ଏଥି ସହିତ କଲର୍ସ ଟିଭିରେ ପ୍ରସାରିତ ହେଉଥିବା କପିଲ ଶର୍ମାଙ୍କ ହାସ୍ୟଭିତ୍ତିକ କାର୍ଯ୍ୟକ୍ରମ କମେଡ଼ି ନାଇଟ୍‌ସ୍ ଉଇଥ୍ କପିଲ୍‌ରେ ମଧ୍ୟ ଅଭିନୟ କରିଥିଲେ । ଏହାପରେ ସେ ଲାଇଫ୍ ଓକେ ଟିଭିରେ ପ୍ରସାରିତ ହୋଇଥିବା ଅନ୍ୟ ଏକ ହାସ୍ୟାତ୍ମକ କାର୍ଯ୍ୟକ୍ରମ ମଜାକ୍ ମଜାକ୍ ମେଁରେ ଅଂଶଗ୍ରହଣ କରିଥିଲେ, ଯେଉଁଥିରେ ବିଚାରକ ଭାବରେ ଭାରତୀୟ କ୍ରିକେଟ୍ ଖେଳାଳୀ ହରଭଜନ ସିଂହ ଓ ପାକିସ୍ତାନୀ କ୍ରିକେଟ୍ ଖେଳାଳୀ ସୋହେବ ଅଖତାର କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
୨୦୧୪ ଭାରତୀୟ ସାଧାରଣ ନିର୍ବାଚନ ସମୟରେ ରାଜୁସମାଜବାଦୀ ପାର୍ଟିର ପ୍ରାର୍ଥୀ ଭାବରେ କାନପୁରରୁ ନିର୍ବାଚନ ଲଢ଼ିବା ପାଇଁ ପ୍ରଚାର କରୁଥିଲେ, ମାତ୍ର ୧୧ ମାର୍ଚ୍ଚ ୨୦୧୪ରେ ସ୍ଥାନୀୟ ସମର୍ଥନ ନମିଳିବାରୁ ସେ ସେହି ଟିକେଟ୍ ଫେରସ୍ତ କରିଦେଇଥିଲେ । ଏହା ପରେ ୧୯ ମାର୍ଚ୍ଚ ୨୦୧୪ରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ତାଙ୍କୁ ସ୍ୱଚ୍ଛ ଭାରତ ଅଭିଯାନରେ ଅଂଶଗ୍ରହଣ କରିବାକୁ ମନୋନୀତ କରିଥିଲେ। ସେବେଠାରୁ ସେ ବିଭିନ୍ନ ସହରରେ କାର୍ଯ୍ୟକ୍ରମ ମାଧ୍ୟମରେ ସ୍ୱଚ୍ଛତାକୁ ପ୍ରୋତ୍ସାହିତ କରି ଆସୁଥିଲେ। ସ୍ୱଚ୍ଛତାକୁ ପ୍ରୋତ୍ସାହିତ କରିବା ପାଇଁ ସେ ବିଭିନ୍ନ ଗୀତ ମଧ୍ୟ ପ୍ରସ୍ତୁତ କରିଥିଲେ । ସେ ସ୍ୱଚ୍ଛ ଭାରତ ଅଭିଯାନ ପାଇଁ ବିଭିନ୍ନ ଟିଭି ବିଜ୍ଞାପନ ଏବଂ ସାମାଜିକ ସେବା ବାର୍ତ୍ତା ଭିଡିଓ ମଧ୍ୟ ସୁଟିଂ କରିଥିଲେ ।

## ବ୍ୟକ୍ତିଗତ ଜୀବନ 
ରାଜୁ ଶ୍ରୀବାସ୍ତବ ୧ ଜୁଲାଇ ୧୯୯୩ରେ ଶିଖାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି; ଅନ୍ତରା ଓ ଆୟୂଷମାନ । ୨୦୧୦ ମସିହାରେ ତାଙ୍କୁ ପାକିସ୍ତାନରୁ ଏକ ଧମକପୂର୍ଣ୍ଣ ଫୋନ୍ କଲ୍ ଆସିଥିଲା, ଯେଉଁଥିରେ ତାଙ୍କ କାର୍ଯ୍ୟକ୍ରମରେ ତାଙ୍କୁ ପାକିସ୍ତାନ କିମ୍ବା ଦାଉଦ୍ ଇବ୍ରାହିମ୍ ଉପରେ କୌଣସି ପ୍ରକାର ବ୍ୟଙ୍ଗ ନକରିବାକୁ ଧମକ ଦିଆଯାଇଥିଲା ।

## ମୃତ୍ୟୁ 
ସେ ୧୦ ଅଗଷ୍ଟ ୨୦୨୨ରେ ଜିମ୍‌ରେ ବ୍ୟାୟାମ କରୁଥିବାବେଳେ ହୃଦଘାତରେ ପୀଡ଼ିତ ହୋଇଥିଲେ। ସେ ଆଞ୍ଜିଓପ୍ଲାଷ୍ଟିରେ ଶୀକାର ହୋଇଥିଲେ ଏବଂ ତାଙ୍କୁ ଭେଣ୍ଟିଲେଟରରେ ରଖାଯାଇଥିଲା । ତାଙ୍କର ଚିକିତ୍ସା ସମୟରେ ତାଙ୍କ ମସ୍ତିଷ୍କରେ ଫୁଲା ଦେଖାଯାଇଥିଲା ଏବଂ ସେ ସ୍ନାୟୁବିଜ୍ଞାନୀମାନଙ୍କଦ୍ୱାରା ମଧ୍ୟ ଚିକିତ୍ସିତ ହୋଇଥିଲେ। ପରବର୍ତ୍ତୀ ସମୟରେ ତାଙ୍କ ଅବସ୍ଥା ଗୁରୁତର ହୋଇଥିଲା । ୨୧ ସେପ୍ଟେମ୍ବର ୨୦୨୨ରେ ଚିକିତ୍ସା ସମୟରେ ତାଙ୍କର ମୃତ୍ୟୁ ହୋଇଥିଲା ।

## ଅଭିନୀତ କଥାଚିତ୍ର ଓ ଦୂରଦର୍ଶନ କାର୍ଯ୍ୟକ୍ରମ 
### ଚଳଚ୍ଚିତ୍ର 
### ଟିଭି ଧାରାବାହିକ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଉଦୟନାଥ ନାଏକ

**ଉଦୟନାଥ ନାଏକ** (୧୦ ଅଗଷ୍ଟ ୧୯୩୪ - ୨ ଡିସେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗନ୍ନାଥପ୍ରସାଦ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଉଦୟନାଥ ନାଏକ ୧୯୩୪ ମସିହାର ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଉଁଶୁଣୀ ନାଏକ ଓ ପତ୍ନୀଙ୍କ ନାମ ମହାଦେଇ ନାଏକ ।

## ରାଜନୈତିକ ଜୀବନ 
ଉଦୟନାଥ ନାଏକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଉଦୟନାଥ ନାଏକ ୧୯୮୪ ମସିହାର ଡିସେମ୍ବର ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ବଳରାମ ମିଶ୍ର

**ବଳରାମ ମିଶ୍ର** (୨୨ ଅକ୍ଟୋବର ୧୯୩୨–୨୨ ଜୁଲାଇ ୧୯୭୬) ଜଣେ ଭାରତୀୟ କବି, ଔପନ୍ୟାସିକ, ନାଟ୍ୟକାର ଥିଲେ । ତାଙ୍କର ଦୁଇଟି ନାଟକ "*ଶଙ୍ଖ ମହୁରୀ*" ଓ "*ରକ୍ତ ଗୋଲାପ*" ଚଳଚ୍ଚିତ୍ରରେ ରୂପାନ୍ତରିତ ହୋଇଥିଲା । 

## ଜୀବନୀ 
ବଳରାମ ମିଶ୍ର ୧୯୩୨ ମସିହା ଅକ୍ଟୋବର ୨୨ ତାରିଖରେ ଓଡ଼ିଶାର ରାୟଗଡ଼ାଠାରେ ଜନ୍ମ ନେଇଥିଲେ । ତାଙ୍କ ମାତାଙ୍କ ନାମ ଥିଲା କିଶୋରୀ ଦେବୀ ଓ ପିତାଙ୍କ ନାମ ଥିଲା ଅଗାଧୁ ମିଶ୍ର । 

୧୯୭୬ ଜୁଲାଇ ୨୨ ତାରିଖରେ ମାନ୍ଦ୍ରାଜଠାରେ (ଆଧୁନିକ ଚେନ୍ନାଇ) ତାଙ୍କର ଦେହାନ୍ତ ହୋଇଥିଲା ।

## ରଚନାବଳୀ 
### କବିତା 
* କୁଆଁ କୁଆଁ
* ବନଫୁଲ
* ବେପାରୀ ପୁଅ

### ଉପନ୍ୟାସ 
* ଅର୍ଦ୍ଧାଙ୍ଗିନୀ
* ହୀରା
* ରାହୁ
* ଛନ୍ଦା
* ମାୟା ଓ ମମତା

### ନାଟକ 
* ବନ୍ଦିତା
* ଜୀବନର ଝଡ଼
* ଶଙ୍ଖ ମହୁରୀ
* ଡୁମ୍ବା
* ସଂକଳ୍ପ
* ତୁଣ୍ଡ ବାଇଦ
* ବିଷ ପୀୟୂଷ
* ବାସିଫୁଲ
* ମୋ ବୋଉ
* ସୂର୍ଯ୍ୟ ପରାଗ
* ମୋତେ ଭୁଲ ବୁଝନା
* ଆମ ସମାଜ
* ବିଷଦୃଷ୍ଟି
* ଝିମିଟି ଖେଳ (ବେତାର ନାଟକ)
* ଶଙ୍ଖ ମହୁରୀ (ଚଳଚ୍ଚିତ୍ରରେ ରୂପାନ୍ତରିତ ନାଟକ)
* ରକ୍ତ ଗୋଲାପ (ଚଳଚ୍ଚିତ୍ରରେ ରୂପାନ୍ତରିତ ନାଟକ)

## ଆଧାର 
## ବାହାର ଲିଙ୍କ 
* 
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୧୯୭୬ ମୃତ୍ୟୁ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରୀ ବିଶ୍ଵନାଥ ମନ୍ଦିର

**ଶ୍ରୀ ବିଶ୍ୱନାଥ ମନ୍ଦିର**, ଅନ୍ୟ ନାମ ବିଶ୍ୱନାଥ ମନ୍ଦିର, ବିଶ୍ୱନାଥ ଟେମ୍ପଲ, ନୂଆ ବିଶ୍ୱନାଥ ଟେମ୍ପଲ ଓ ବିରଳା ଟେମ୍ପଲ, ଏକ ବିଖ୍ୟାତ ହିନ୍ଦୁ ମନ୍ଦିର ଓ ବାରାଣଶୀର ସର୍ବାଧିକ ପର୍ଯ୍ୟଟକ ଆକର୍ଷଣ ସ୍ଥଳ । ଶିବଙ୍କୁ ସମର୍ପିତ ଏହି ମନ୍ଦିର ବାରାଣଶୀ ହିନ୍ଦୁ ବିଶ୍ୱବିଦ୍ୟାଳୟରେ ଅବସ୍ଥିତ । ୨୫୦ ଫୁଟ ଉଚ୍ଚତାର ଏହି ମନ୍ଦିର ପୃଥିବୀର ସବୁଠାରୁ ଉଚ୍ଚ ମନ୍ଦିର । ଏହି ମନ୍ଦିରକୁ ଲୋକ ଭାଷାରେ ବିଶ୍ୱନାଥ ମନ୍ଦିରକୁ ଭିଟି କହନ୍ତି ।  
 
## ଇତିହାସ
୧୧୯୪ରେ କୁତବ-ଉଦ-ଦିନ, ୧୪୪୭ରୁ ୧୫୪୮ ମଧ୍ୟରେ ହୁସେନ ଶାହ ଶରକି ଓ ୧୬୬୯ ମସିହାରେ ଔରଙ୍ଗଜେବ ଏହି କାଶୀ ବିଶ୍ୱନାଥ ମନ୍ଦିରକୁ ଧ୍ୱଂସ କରିଦେଇଥିଲେ । ପଣ୍ଡିତ ମଦନ ମୋହନ ମାଲବ୍ୟ ୧୯୩୦ ମସିହାରେ କାଶୀ ବିଶ୍ୱନାଥ ମନ୍ଦିରକୁ ବନାରସ ହିନ୍ଦୁ ବିଶ୍ୱବିଦ୍ୟାଳୟ ପରିସରରେ ନବୀକରଣ କରିବାକୁ ଯୋଜନା କରିଥିଲେ ।  ବିରଳା ପରିବାର ଏହି ମନ୍ଦିର ଗଠନ କରିବାର ଦାୟୀତ୍ୱ ନେଇ ୧୯୩୧ ମସିହାରେ ଭିତ୍ତି ପ୍ରସ୍ତର ସ୍ଥାପନ କରିଥିଲେ । ଅବଶେଷରେ ୧୯୬୬ ମସିହାରେ ମନ୍ଦିର ତିଆରି ସମାପ୍ତ ହୋଇଥିଲା ।    
   
## ଗଠନ
ଶ୍ରୀ ବିଶ୍ୱନାଥ ମନ୍ଦିର ଗଠନ ସମ୍ପୂର୍ଣ୍ଣ କରିବା ନିମନ୍ତେ ୩୫ ବର୍ଷ (୧୯୩୧ରୁ ୧୯୬୬) ଲାଗିଥିଲା । ଭାରତର ଉଚ୍ଚ ମନ୍ଦିରମାନଙ୍କ ମଧ୍ୟରୁ ଏହା ଗୋଟିଏ । ମନ୍ଦିର ଉଚ୍ଚତା ପ୍ରାୟ ୭୭ ମିଟର । କାଶୀ ବିଶ୍ୱନାଥ ମନ୍ଦିର ଶୈଳୀରେ ଏହା ଗଠିତ ହୋଇଛି ଓ ଅଧିକାଂଶ ଶଙ୍ଖ ମର୍ମର ପ୍ରସ୍ତରରେ ତିଆରି ହୋଇଛି । 
ଶ୍ରୀ ବିଶ୍ୱନାଥ ମନ୍ଦିର ପ୍ରାଥମିକ ଭାବରେ ଶିବଙ୍କୁ ସମର୍ପିତ ହୋଇଥିଲେ ମଧ୍ୟ ଏହାର ବେଢାରେ ୯ଟି ମନ୍ଦିର ଅଛି ଓ ଏହା ମଧ୍ୟକୁ ଜାତି ଧର୍ମ ନିର୍ବିଶେଷରେ ସମସ୍ତଙ୍କ ନିମନ୍ତେ ମନ୍ଦିର ଖୋଲା ରହେ । ଲକ୍ଷ୍ମୀ ନାରାୟଣ ମନ୍ଦିରର ପ୍ରଥମ ମହଲାରେ ଶିବ ବିଗ୍ରହ ଥିବା ବେଳେ ଦ୍ୱିତୀୟ ମହଲାରେ ଲକ୍ଷ୍ମୀନାରାୟଣ ଓ ଦୂର୍ଗାଙ୍କ ବିଗ୍ରହ ଅଛି । ଏହା ବ୍ୟତୀତ ନଟରାଜ, ପାର୍ବତୀ, ଗଣେଶ, ପଞ୍ଚମୂଖୀ ମହାଦେବ, ହନୁମାନ, ସରସ୍ୱତୀ ଓ ନଂଦିଙ୍କ ବିଗ୍ରବ ଅଛି । ମନ୍ଦିର ଭିତର କାନ୍ଥର ସମୁଦାୟ ଗୀତା ଓ ହିନ୍ଦୁ ପୁରାଣରୁ ଛବି ସହିତ ଅନେକ ଲେଖା ଅଙ୍କିତ ହୋଇଛି ।

## ସ୍ଥାନ
ବନାରସ ହିନ୍ଦୁ ବିଶ୍ୱବିଦ୍ୟାଳୟ ପରିସର ମଧ୍ୟରେ ମୁଖ୍ୟ ଫାଟକଠାରୁ ୧.୭ କିମି ଦୂରରେ ଶ୍ରୀ ବିଶ୍ୱନାଥ ମନ୍ଦିର ଅବସ୍ଥିତ । ଦୁର୍ଗା ମନ୍ଦିରର ଦକ୍ଷିଣ ପଶ୍ଚିମ ଦିଗରେ ୩.୩ କିମି ଦୂରରେ, କାଶୀ ବିଶ୍ୱନାଥ ମନ୍ଦିରର ଦକ୍ଷିଣ ପଶ୍ଚିମ ଦିଗରେ ୭ କିମି ଦୂରରେ ଓ ବାରାନଦୀ ଷ୍ଟେସନଠାରୁ ଦକ୍ଷିଣ ଦିଗରେ ୯ କିମି ଦୂଆରେ ଏହା ଅବସ୍ଥିତ ।

## ଗ୍ୟାଲେରି

File:Shri Kashi Vishwanath Mandir, BHU 01.JPG|ପୂର୍ବ ଦିଗରେ ଥିବା ମୂଖ୍ୟ ପ୍ରବେଶ ଦ୍ୱାର ପାଖରୁ ଦୃଶ୍ୟ  
File:New Vishwanath Temple at BHU 2007.jpg|ପୂର୍ବ କାନ୍ଥରେ ଥିବା ମୂଖ୍ୟ ପ୍ରବେଶ ଦ୍ୱାର 
File:Nandi (bull).JPG|ଉତ୍ତର ଦିଗରେ ଥିବା ନନ୍ଦୀ ବିଗ୍ରହ 
File:Shri Kashi Vishwanath Mandir, BHU 05.JPG|ମନ୍ଦିର ପରିସରରେ ଥବା ହୋମ କୁଣ୍ଡ 
File:Shri Kashi Vishwanath Mandir, BHU 03.JPG|ମନ୍ଦିରର ଉତ୍ତର ପାଖ
File:Shri Kashi Vishwanath Mandir, BHU 04.JPG|ମନ୍ଦିର ଶିଖର

## ଏହା ମଧ୍ୟ ଦେଖନ୍ତୁ
*Shri Kashi Vishwanath Mandir
*Banaras Hindu University
*List of Hindu temples in Varanasi

## ଆଧାର
ଶ୍ରେଣୀ:ବାରାଣଶୀର ହିନ୍ଦୁ ମନ୍ଦିର
ରାମେଶ୍ୱର ସିଂହ ନାଏକ

**ରାମେଶ୍ୱର ସିଂହ ନାଏକ** (୨୩ ଜୁଲାଇ ୧୯୩୦ - ୭ ସେପ୍ଟେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମେଶ୍ୱର ସିଂହ ନାଏକ ୧୯୩୦ ମସିହାର ଜୁଲାଇ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦନ ସିଂହ ନାଏକ ଓ ପତ୍ନୀଙ୍କ ନାମ ତିଳୋତ୍ତମା ଦେଇ ।

## ରାଜନୈତିକ ଜୀବନ 
ରାମେଶ୍ୱର ସିଂହ ନାଏକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସ (ଆର୍)ରେ ଓ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ରାମେଶ୍ୱର ସିଂହ ନାଏକ ୨୦୦୭ ମସିହାର ସେପ୍ଟେମ୍ବର ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୦୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
କାଳିକାମ୍ବଲ ମନ୍ଦିର

**କାଳିକାମ୍ବଲ ମନ୍ଦିର** ଏକ ହିନ୍ଦୁ ମନ୍ଦିର ଯାହା ଶ୍ରୀ କାଲିଗାମ୍ବାଲ (କାମାକ୍ଷୀ) ଓ ପ୍ରଭୁ କମଦେଶ୍ୱରଙ୍କୁ ସମର୍ପିତ ହୋଇଛି । ଭାରତରେ ଥିବା ତାମିଲନାଡୁ ପ୍ରଦେଶର ଜର୍ଜ ଟାଉନରେ ଅବସ୍ଥିତ ।  ଜର୍ଜ ଟାଉନର ଏକ ମୂଖ୍ୟ ଅର୍ଥନୈତିକ ଥାମ୍ବୁଚେଟ୍ଟି ରାସ୍ତାରେ ଏହି ମନ୍ଦିର ଅଛି ।

## ଇତିହାସ
ଏହି ମନ୍ଦିର ପ୍ରଥମେ ଏବେକାର ଫୋର୍ଟ ସେଣ୍ଟ ଜର୍ଜ ପାଖରେ ସମୁଦ୍ର କୂଳରେ ଥିଲା । ଓ ୧୬୭୮ ମସିହା ପର୍ଯ୍ୟନ୍ତ ମନ୍ଦିର ତିଆରି କାମ ଚାଲିଥିଲା । ମରହଟ୍ଟା ସାମ୍ରାଜ୍ୟର ଛତ୍ରପତି ଶିବାଜି ଏହି ମନ୍ଦିର ଦେଖିବାକୁ ୧୬୭୭ ମସିହାର ୩ ଅକ୍ଟୋବର ତାରିଖରେ ଆସିଥିଲେ ।

ତାମିଲ ଭକ୍ତି ଶ୍ଳୋକ ଉଲ୍ଲମ ଉରୁଗୁଥାଇୟା ୧୯୫୨ ମସିହାରେ ଅନ୍ଦାବନ ପିଚ୍ଚି ଲେଖିଥିଲେ ଓ ମନ୍ଦିର ପ୍ରାଙ୍ଗଣରେ ସ୍ୱର ଦେଇଥିଲେ ।

୧୯୮୦ ମସିହାରେ ୧୦ ମିଟର ଉଚ୍ଚ ଗମ୍ବୁଜ ରାଜଗୋପୁରମ ଯୋଗ କରାଯାଇଥିଲା । ଗମ୍ବୁଜ ତିଆରି କାମ ୨୨ ଜାନୁଆରୀ ୧୯୭୬ରୁ ଆରମ୍ଭ ହୋଇ ୨୧ ଜାନୁଆରୀ ୧୯୮୩ରେ ଶେଷ ହୋଇଥିଲା । ୨୦୧୪ ମସିହାରେ ଅଧିକ କାମ କରାଯାଇଥିଲା । ଦେବୀଙ୍କୁ ଫୋର୍ଟ ପାଖରେ ଥିବା ହେତୁ କୋଟ୍ଟାଇ ଆମ୍ମା (କୋଟ୍ଟାଇ ଅର୍ଥ ଦୁର୍ଗ ବା ଫୋର୍ଟ) ଓ ଚେନାମ୍ମା (ଚେନଠୁରାମ ବା ସେନଠୁରାମ) ମଧ୍ୟ କୁହାଯାଏ ।

## ମନ୍ଦିର
ମୁଖ୍ୟ ଦେବୀଙ୍କ ମୁଖ ପଶ୍ଚିମ ଦିଗକୁ ଅଛି । କିମ୍ବଦନ୍ତୀ ଅନୁସାରେ ଦେବୀଙ୍କୁ ଅର୍ଦ୍ଧ-ଦେବତା, ଓ ବ୍ୟାସ, ଅଗସ୍ତ୍ୟ, ଅଙ୍ଗିରା, ପୁଲସତ୍ୟ ଭଳି ସନ୍ଥ ଓ ବରୁଣ ମଧ୍ୟ ପୂଜା କରିବାକୁ ଆସନ୍ତି । ମୂଖ୍ୟ ଦେବୀଙ୍କ ପାଦ ପାଖରେ ତିରୁସିରନ ବା ଶ୍ରୀ ବିଶ୍ୱରୂପନ ବସିଛନ୍ତି । ରଥ ଉପରେ ଥିବା ପେରିୟାନୟାକି ପ୍ରତିମୂର୍ତ୍ତି ଦୁଇ ପାଖରେ ମହାଲକ୍ଷ୍ମୀ ଓ ସରସ୍ୱତୀ ଠିଆ ହୋଇଛନ୍ତି । 
ମନ୍ଦିରର ଅନ୍ୟ ସ୍ଥାନରେ ସିଦ୍ଧି ବିନାୟକ ଗଣେଶ, ସିଦ୍ଧି-ବୁଦ୍ଧି ବିନାୟକ ଗଣେଶ, ବିରଭଦ୍ର, ମହାକାଳୀ, କାରଟିକେୟ, ବିଶ୍ୱବ୍ରହ୍ମ, ଗାୟତ୍ରୀ, ଦୂର୍ଗା, ଦକ୍ଷିଣମୂର୍ତ୍ତି ଓ ପ୍ରତ୍ୟଗୀର ଅଛନ୍ତି ।ଏଠାରେ ପବିତ୍ର ସାଗର ଜଳ ଓ ପବିତ୍ର ଆମ୍ବ ଗଛ ଅଛି ।

## ମନ୍ଦିର ପରିଚାଳନା
ମାଡ୍ରାସ ହାଇ କୋର୍ଟ ନିର୍ଦ୍ଦେଶ ମତେ ପରମ୍ପରାକ୍ରମେ ମନ୍ଦିରର ପରିଚାଳନା ବିଶ୍ୱକର୍ମା ଗୋଷ୍ଠୀ କରନ୍ତି । ଗୋଟିଏ ମାନେଜିଙ୍ଗ ଟ୍ରଷ୍ଟବୋର୍ଡରେ ୫ ଜଣ ସଭ୍ୟ ଭୋଟ ଜରିଆରେ ଗୋଷ୍ଠୀରୁ ନିର୍ବାଚିତ ହୁଅନ୍ତି । 

## ଏହା ମଧ୍ୟ ଦେଖନ୍ତୁ
* Religion in Chennai
* Heritage structures in Chennai
 
## ଆଧାର
## ବାହ୍ୟ ଲିଙ୍କ
*Chennai Sri Kālikāmbal Kamadeswarar Devasthanam

ଶ୍ରେଣୀ:ଚେନ୍ନାଇର ହିନ୍ଦୁ ମନ୍ଦିର
ତୁଳସୀ ମାନସ ମନ୍ଦିର

**ତୁଳସୀ ମାନସ ମନ୍ଦିର**  (ହିନ୍ଦୀ: तुलसी मानस मंदिर) ପବିତ୍ର ବାରାଣସୀ ସହରର ଏକ ବିଖ୍ୟାତ ମନ୍ଦିର । ଏହି ମନ୍ଦିରର ଐତିହାସିକ ଓ ସାଂସ୍କୃତିକ ମହତ୍ତ୍ୱ ଅଛି ଯେହେତୁ ଏହି ସ୍ଥାନରେ ଷୋଡଶ ଶତାବ୍ଦୀରେ (c. 1532–1623) ହିନ୍ଦୁ କବି,  ସମାଜ ସୁଧାରକ ଓ ଦାର୍ଶନିକ ଗୋସ୍ୱାମୀ ତୁଳସୀଦାସ  ହିନ୍ଦୁ ମହାକାବ୍ୟ ରାମାୟଣ ରଚନା କରିଥିଲେ ।

## ଇତିହାସ
ହିନ୍ଦୀ ମହାକାବ୍ୟ ରାମାୟଣ ପ୍ରଥମେ ଖ୍ରୀ:ପୂ: ୫୦୦ରୁ ୧୦୦ ମଧ୍ୟରେ ସଂସ୍କୃତ ଭାଷାରେ କବି ବାଲ୍ମିକୀ ରଚନା କରିଥିଲେ । ସଂସ୍କୃତ ଭାଷାରେ ଲିପିବଦ୍ଧ ହୋଇଥିବାରୁ ଏହି କାବ୍ୟ ଜନସାଧାରଣ ପଢି ପାଇଲେନି ଓ ତାଙ୍କର ବୋଧଗମ୍ୟ ହେଲାନି । ତେଣୁ ଷୋଡଶ ଶତାବ୍ଦୀରେ ତୁଳସୀଦାସ ଗୋସ୍ୱାମୀ ରାମାୟଣକୁ  ଅବଧି ଲିପିରେ ହିନ୍ଦୀ ଭାଷାରେ ଲେଖିଲେ ଓ ତାଙ୍କର ଏହି ରଚନାକୁ ରାମଚରିତମାନସ (ରାମଙ୍କ କର୍ମର ହ୍ରଦ) କୁହାଗଲା । ଯେଉଁଠାରେ ତୁଳସୀଦାସ ରାମଚରିତମାନସ ଲେଖିଥିଲେ ସେହି ସମାନ ସ୍ଥାନରେ ୧୯୬୪ ମସିହାରେ ସୁରେଖା ପରିବାର ଗୋଟିଏ ମନ୍ଦିର ସ୍ଥାପନ କଲେ ।  

## ଐତିହାସିକ ମହତ୍ୱ
ରାମାୟଣ ସଂସ୍କୃତରେ ଲିପିବଦ୍ଧ ହୋଇଥିବାରୁ ଅଧିକାଂଶ ଲୋକ ସେହି କାବ୍ୟକୁ ପଠନ କରିପାରିଲେନି । ତେଣୁ ରାମଚରିତମାନସ ଅଧିକାଂଶ ଲୋକ ପଢ଼ିପାରିଲେ । ରାମଚରିତମାନସ ପୂର୍ବରୁ ରାମଙ୍କୁ ଜଣେ ରାଜା ଭାବରେ ମାନ୍ୟତା ଦିଆଯାଉଥିଲା । କିନ୍ତୁ ଏହି କାବ୍ୟ ରଚନା ପରେ ତାଙ୍କୁ ଦବତା ମାନ୍ୟତା ଦିଆଗଲା । ଏହି ମନ୍ଦିର ହିଜ ହାଇନେସ ଡକ୍ଟର ସର୍ବପଲ୍ଲୀ ରାଧାକୃଷ୍ଣନ ଉନ୍ମୋଚନ କରିଥିଲେ । ସେଠାରେ ଗୋଟିଏ ସଂଗ୍ରହାଳୟରେ ପାଣ୍ଡୁଲିପି ଓ  ସଂଗୃହୀତ ହୋଇ ରହିଛି ।

## ଏହା ମଧ୍ୟ ଦେଖନ୍ତୁ
*Durga Mandir

*Hindu temples in Varanasi

File:Tulsi Manas temple (7122033771).jpg|ମନ୍ଦିର ପ୍ରବେଶ ଦ୍ୱାର
File:Figurines in Tulsi Manas Mandir (24337898740).jpg|ମନ୍ଦିରର ଚିତ୍ର

## ଆଧାର
ଶ୍ରେଣୀ:ବାରାଣସୀର ହିନ୍ଦୁ ମନ୍ଦିର
ସୋନାରାମ ସୋରେନ

**ସୋନାରାମ ସୋରେନ** (୧ ନଭେମ୍ବର ୧୯୨୦ - ୧୯ ଜୁଲାଇ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୨, ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବହଳଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୋନାରାମ ସୋରେନ ୧୯୨୦ ମସିହାର ନଭେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚମ୍ପତିରାମ ସୋରେନ ଓ ପତ୍ନୀଙ୍କ ନାମ ସୋନା ସୋରେନ ।

## ରାଜନୈତିକ ଜୀବନ 
ସୋନାରାମ ସୋରେନ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଜନ କଂଗ୍ରେସ ତଥା ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୨ରୁ ୧୯୫୬ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ସେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ସୋନାରାମ ସୋରେନ ୧୯୮୮ ମସିହାର ଜୁଲାଇ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ପାଲବୋସିକ୍ଲିବ

{{Infobox drug
| drug_name       =
| IUPAC_name      = 6-Acetyl-8-cyclopentyl-5-methyl-2-{[5-(1-piperazinyl)-2-pyridinyl]amino}pyrido[2,3-d]pyrimidin-7(8*H*)-one

| image           = Palbociclib.svg
| alt             =
| caption         = 
| pronounce       =
| tradename       = Ibrance, others
| Drugs.com       = 
| MedlinePlus     = a615013

| licence_EU      = yes

| DailyMedID      = Palbociclib
| pregnancy_AU    = D
| pregnancy_AU_comment=
| pregnancy_US    = N
| pregnancy_US_comment=
| pregnancy_category=
| legal_AU        = S4
| legal_CA        = 
| legal_UK        = POM
| legal_US        = Rx-only
| legal_status    =
| routes_of_administration= By mouth (capsules)
| bioavailability = 46%
| protein_bound   = 85%
| metabolism      = Liver (CYP3A, SULT2A1, glucuronidation)
| onset           =
| elimination_half-life= 29 (±5) hours
| duration_of_action=
| excretion       = 74% feces, 18% urine

| synonyms        = PD-0332991
| C               = 24
| H               = 29
| N               = 7
| O               = 2
| SMILES          = O=C2N(c1nc(ncc1/C(=C2/C(=O)C)C)Nc3ncc(cc3)N4CCNCC4)C5CCCC5
| StdInChI        = 1S/C24H29N7O2/c1-15-19-14-27-24(28-20-8-7-18(13-26-20)30-11-9-25-10-12-30)29-22(19)31(17-5-3-4-6-17)23(33)21(15)16(2)32/h7-8,13-14,17,25H,3-6,9-12H2,1-2H3,(H,26,27,28,29)
| StdInChIKey     = AHJRHEGDXFFMBM-UHFFFAOYSA-N
}}k

**ପାଲବୋସିକ୍ଲିବ, ବେପାର ନାମ** **ଇବ୍ରାନ୍ସ,** ହେଉଛି ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ନିର୍ଦ୍ଦିଷ୍ଟ ଭାବରେ ଏହା ହରମୋନ୍ ରିସେପ୍ଟର-ପଜିଟିଭ୍ (HR +) ଏବଂ ମାନବ ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍ ରିସେପ୍ଟର ପ୍ରକାର 2 (HER2) ନକାରାତ୍ମକ ଉନ୍ନତ ରୋଗ ପାଇଁ ବ୍ୟବହୃତ ହୁଏ ।   ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ନିମୋନାଇଟିସ୍ ଏବଂ ବନ୍ଧ୍ୟାକରଣ ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ |
ରାଧାମୋହନ ମିଶ୍ର

**ରାଧାମୋହନ ମିଶ୍ର** (୨୪ ଅପ୍ରେଲ ୧୯୨୮ - ୨ ଜୁନ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତୁଷରା ଓ ବିନକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାଧାମୋହନ ମିଶ୍ର ୧୯୨୮ ମସିହାର ଅପ୍ରେଲ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ମିଶ୍ର ଓ ପତ୍ନୀଙ୍କ ନାମ ସରୋଜିନୀ ମିଶ୍ର ।

## ରାଜନୈତିକ ଜୀବନ 
ରାଧାମୋହନ ମିଶ୍ର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ରାଧାମୋହନ ମିଶ୍ର ୨୦୦୦ ମସିହାର ଜୁନ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ମାଧ୍ୟମିକ ବଜାର

**ମାଧ୍ୟମିକ ବଜାର**, ହେଉଛି ଆର୍ଥିକ ବଜାର ଯେଉଁଥିରେ ପୂର୍ବରୁ ଷ୍ଟକ୍, ବଣ୍ଡ, ଅପ୍ସନ ଏବଂ ଫ୍ୟୁଚର ପରି ଆର୍ଥିକ ଉପକରଣ ଜାରି କରାଯାଇଥାଏ | ପ୍ରାଥମିକ ବଜାରରେ ପ୍ରାରମ୍ଭିକ କିଣାବିକା ହୁଏ । ସିକ୍ୟୋରିଟିର ପ୍ରାରମ୍ଭିକ ବିକ୍ରୟ ପରେ ସମସ୍ତ ବିକ୍ରୟ ମାଧ୍ୟମିକ ବଜାରରେ ବିକ୍ରି ହୋଇଥାଏ |  

## ମାଧ୍ୟମିକ ବଜାରର ପ୍ରକାର 
ମାଧ୍ୟମିକ ବଜାର ବିଭିନ୍ନ ସମ୍ପତ୍ତି ପାଇଁ ହୋଇପାରେ, ଯାହା ଷ୍ଟକ‌ଠାରୁ ଋଣ ପର୍ଯ୍ୟନ୍ତ, ଖଣ୍ଡବିଖଣ୍ଡିତରୁ (fragmented) କେନ୍ଦ୍ରୀଭୂତ (centralized) ପର୍ଯ୍ୟନ୍ତ ଏବଂ ଇଲିକ୍ୱିଡ‌ଠାରୁ ଆରମ୍ଭ କରି ନଗଦ ପର୍ଯ୍ୟନ୍ତ ଭିନ୍ନ ହୋଇପାରେ |

ପ୍ରମୁଖ ଷ୍ଟକ୍ ଏକ୍ସଚେଞ୍ଜଗୁଡିକ ନଗଦ ମାଧ୍ୟମିକ ବଜାରର ସବୁଠାରୁ ଦୃଶ୍ୟମାନ ଉଦାହରଣ - ଏହି କ୍ଷେତ୍ରରେ, ସାର୍ବଜନୀନ ଭାବରେ ବାଣିଜ୍ୟ ହୋଇଥିବା କମ୍ପାନୀଗୁଡିକର ଷ୍ଟକ୍ ପାଇଁ | ବମ୍ବେ ଷ୍ଟକ ଏକ୍ସଚେଞ୍ଜ୍, ନ୍ୟାସନାଲ ଷ୍ଟକ ଏକ୍ସଚେଞ୍ଜ୍ ପରି ଏକ୍ସଚେଞ୍ଜ୍ ନିବେଶକମାନଙ୍କ ପାଇଁ କେନ୍ଦ୍ରୀଭୂତ, ନଗଦ ମାଧ୍ୟମିକ ବଜାର ପ୍ରଦାନ କରେ ଯେଉଁମାନେ ସେହି ଏକ୍ସଚେଞ୍ଜରେ ବାଣିଜ୍ୟ କରୁଥିବା ଷ୍ଟକ୍ କିଣିବାକୁ କିମ୍ବା ବିକ୍ରୟ କରିପାରନ୍ତି | ଅଧିକାଂଶ ବଣ୍ଡ ଏବଂ ସଂରଚିତ ଉତ୍ପାଦ "କାଉଣ୍ଟର ଉପରେ" କିମ୍ବା ଜଣଙ୍କର ଦଲାଲ-ଡିଲରଙ୍କ ବଣ୍ଡ ଡେସ୍କକୁ ଫୋନ୍ କରି ବାଣିଜ୍ୟ କରେ | ଋଣ ବେଳେବେଳେ ଏକ ଋଣ ବିନିମୟ ବ୍ୟବହାର କରି ଅନଲାଇନ୍ ବାଣିଜ୍ୟ କରେ | 

## ଆହୁରି ଦେଖନ୍ତୁ 
* ପ୍ରାଥମିକ ବଜାର 
* ଶେୟାର ବଜାର 
* ବ୍ୟକ୍ତିଗତ ଅର୍ଥବ୍ୟବସ୍ଥା 

## ଆଧାର 
ଶ୍ରେଣୀ:ଶେୟାର ବଜାର
ଡିଭିଡେଣ୍ଡ

**ଡିଭିଡେଣ୍ଡ** ବା **ଲାଭାଂଶ** ହେଉଛି ଏକ ନିଗମଦ୍ୱାରା ଏହାର ଅଂଶୀଦାରମାନଙ୍କୁ ଲାଭର ବଣ୍ଟନ |  ଯେତେବେଳେ ଏକ ନିଗମ ଲାଭ କିମ୍ବା ଅତିରିକ୍ତ ରୋଜଗାର କରେ, ଏହା ଅଂଶୀଦାରମାନଙ୍କୁ ଲାଭାଂଶ ଭାବରେ ଲାଭର ଏକ ଅନୁପାତ ଦେବାକୁ ସକ୍ଷମ ହୁଏ | ବିତରଣ ହୋଇନଥିବା ଯେକୌଣସି ରାଶି ବ୍ୟବସାୟରେ ପୁନଃ-ବିନିଯୋଗ କରିବାକୁ ନିଆଯାଏ (ଯାହାକୁ ବଜାୟ ରଖାଯାଇଥିବା ରୋଜଗାର କୁହାଯାଏ)। ବର୍ତ୍ତମାନର ବର୍ଷର ଲାଭ ଏବଂ ପୂର୍ବ ବର୍ଷଗୁଡିକର ବଜାୟ ରୋଜଗାର ବଣ୍ଟନ ପାଇଁ ଉପଲବ୍ଧ ହୋଇଥାଏ ; ଏକ ନିଗମ ସାଧାରଣତଃ ଏହାର ପୁଞ୍ଜିରୁ ଲାଭାଂଶ ଦେବାକୁ ନିଷେଧ | ଅଂଶୀଦାରମାନଙ୍କୁ ବଣ୍ଟନ ନଗଦ (ସାଧାରଣତଃ ଏକ ବ୍ୟାଙ୍କ ଆକାଉଣ୍ଟରେ ଜମା) ହୋଇପାରେ କିମ୍ବା, ଯଦି ନିଗମର ଲାଭାଂଶ ପୁନଃନିବେଶ ଯୋଜନା ଅଛି, ତେବେ ଅଧିକ ସେୟାର କିମ୍ବା ଅଂଶୀଦାର ପୁନଃକ୍ରୟଦ୍ୱାରା (share buyback) ଏହି ରାଶି ପ୍ରଦାନ କରାଯାଇପାରିବ | କେତେକ କ୍ଷେତ୍ରରେ, ସମ୍ପତ୍ତିର ବଣ୍ଟନ ମଧ୍ୟ ହୋଇପାରେ ।

ଜଣେ ଅଂଶୀଦାରଙ୍କଦ୍ୱାରା ପ୍ରାପ୍ତ ଲାଭାଂଶ ହେଉଛି ଅଂଶୀଦାରଙ୍କ ଆୟ ଏବଂ ଆୟକର ଅଧୀନରେ ହୋଇପାରେ । ଏହି ଆୟର ଟିକସ କେତେ ପଡ଼ିବ ତାହା ବିଭିନ୍ନ କ୍ଷେତ୍ର ମଧ୍ୟରେ ଯଥେଷ୍ଟ ଭିନ୍ନ ହୋଇଥାଏ | ନିଗମ ପ୍ରଦାନ କରୁଥିବା ଲାଭାଂଶ ପାଇଁ ଟିକସ ରିହାତି ଗ୍ରହଣ କରେ ନାହିଁ ।

ଅଂଶୀଦାରମାନେ ସେମାନଙ୍କର ଅଂଶଧନ ଅନୁପାତରେ ଲାଭାଂଶ ଗ୍ରହଣ କରିବା ସହିତ ଏକ ଲାଭାଂଶ ଅଂଶୀଦାର ପିଛା ଏକ ନିର୍ଦ୍ଦିଷ୍ଟ ପରିମାଣ ଭାବରେ ଆବଣ୍ଟନ କରାଯାଏ | ଲାଭାଂଶ ସ୍ଥିର ଆୟ ପ୍ରଦାନ କରିପାରିବ ଏବଂ ଅଂଶୀଦାରମାନଙ୍କ ମଧ୍ୟରେ ମନୋବଳ ବଢାଇପାରେ | ଯୁଗ୍ମ-ଷ୍ଟକ୍ କମ୍ପାନୀ ପାଇଁ, ଲାଭାଂଶ ଦେବା ଏକ ଖର୍ଚ୍ଚ ନୁହେଁ; ବରଂ, ଏହା ଅଂଶୀଦାରମାନଙ୍କ ମଧ୍ୟରେ ଟିକସ ପରବର୍ତ୍ତୀ ଲାଭର ବିଭାଜନ | କମ୍ପାନୀର ବାଲାନ୍ସ ସିଟ‌ରେ ଅଂଶୀଦାରଙ୍କ ଇକ୍ୱିଟି ବିଭାଗରେ ରଖାଯାଇଥିବା ରୋଜଗାର (ଲାଭାଂଶ ଭାବରେ ବଣ୍ଟନ କରାଯାଇ ନଥିବା ଲାଭ) ଦେଖାଯାଏ - ଏହାର ଜାରି ହୋଇଥିବା ସେୟାର ପୁଞ୍ଜି ସହିତ ସମାନ | ସାର୍ବଜନୀନ କମ୍ପାନୀଗୁଡିକ ସାଧାରଣତଃ ଏକ ନିର୍ଦ୍ଦିଷ୍ଟ କାର୍ଯ୍ୟସୂଚୀରେ ଲାଭାଂଶ ପ୍ରଦାନ କରନ୍ତି, କିନ୍ତୁ ଯେକୌଣସି ସମୟରେ ଲାଭାଂଶ ଘୋଷଣା କରିପାରନ୍ତି, ବେଳେବେଳେ ଏହାକୁ ସ୍ଥିର କାର୍ଯ୍ୟସୂଚୀ ଲାଭାଂଶରୁ ପୃଥକ କରିବା ପାଇଁ ଏକ ସ୍ୱତନ୍ତ୍ର ଲାଭାଂଶ କୁହାଯାଏ | ଅପରପକ୍ଷରେ, ସମବାୟ ସମିତିଗୁଡ଼ିକ ସଦସ୍ୟଙ୍କ କାର୍ଯ୍ୟକଳାପ ଅନୁଯାୟୀ ଲାଭାଂଶ ଆବଣ୍ଟନ କରନ୍ତି, ତେଣୁ ସେମାନଙ୍କର ଲାଭାଂଶ ପ୍ରାୟତଃ ଟିକସ ପୂର୍ବ ଖର୍ଚ୍ଚ ବୋଲି ବିବେଚନା କରାଯାଏ |

"ଡିଭିଡେଣ୍ଡ" ଶବ୍ଦଟି ଲାଟିନ୍ ଶବ୍ଦ *ଡିଭିଡେଣ୍ଡମ୍* ("ବିଭାଜିତ ହେବାକୁ ଥିବା ଜିନିଷ")ରୁ ଆସିଛି | 

## ଇତିହାସ 
ବିଶ୍ୱର ଆର୍ଥିକ ଇତିହାସରେ, ଡଚ୍ ଇଷ୍ଟ ଇଣ୍ଡିଆ କମ୍ପାନୀ (VOC) ହେଉଛି ପ୍ରଥମ ରେକର୍ଡ ହୋଇଥିବା (ସର୍ବସାଧାରଣ) କମ୍ପାନୀ ଯାହାକି ନିୟମିତ ଡିଭିଡେଣ୍ଡ ପ୍ରଦାନ କରିଥିଲା |   VOC ପ୍ରାୟ ୨୦୦ ବର୍ଷର ଅସ୍ତିତ୍ୱ (୧୬୦୨-୧୮୦୦) ପାଇଁ ଶେୟାର ମୂଲ୍ୟର ପ୍ରାୟ ୧୮ ପ୍ରତିଶତ ମୂଲ୍ୟର ବାର୍ଷିକ ଡିଭିଡେଣ୍ଡ ପ୍ରଦାନ କରିଥିଲା | 

## ଡିଭିଡେଣ୍ଡ କଭରେଜ୍ 
ଅଧିକାଂଶ ସମୟରେ, ପ୍ରତି ସେୟାରରେ ଲାଭାଂଶ ଏବଂ ସେୟାର ପିଛା ରୋଜଗାର ଉପରେ ଆଧାର କରି ଦେୟ ଅନୁପାତ ଗଣନା କରାଯାଏ:

୧୦୦ରୁ ଅଧିକ ଦେୟ ଅନୁପାତର ଅର୍ଥ ହେଉଛି କମ୍ପାନୀ ଅର୍ଜିତ ଅପେକ୍ଷା ବର୍ଷ ପାଇଁ ଲାଭାଂଶରେ ଅଧିକ ଦେୟ ଦେଉଛି |

ଲାଭାଂଶ ନଗଦରେ ପ୍ରଦାନ କରାଯାଏ | ଅପରପକ୍ଷରେ, ରୋଜଗାର ହେଉଛି ଏକ ଆକାଉଣ୍ଟାନ୍ସି ମାପ ଏବଂ ଏକ କମ୍ପାନୀର ପ୍ରକୃତ ନଗଦ ପ୍ରବାହକୁ ପ୍ରତିନିଧିତ୍ୱ କରେ ନାହିଁ | ତେଣୁ, ଲାଭାଂଶର ନିରାପତ୍ତା ନିର୍ଦ୍ଧାରଣ କରିବାର ଏକ ଅଧିକ ନଗଦ-ଚାଳିତ ଉପାୟ ହେଉଛି ମାଗଣା ନଗଦ ପ୍ରବାହ (free cash flow)ଦ୍ୱାରା ରୋଜଗାରକୁ ବଦଳାଇବା | ମାଗଣା ନଗଦ ପ୍ରବାହ ନିବେଶ ପରେ ଏହାର ଅପରେଟିଂ ବ୍ୟବସାୟ ଉପରେ ଆଧାର କରି କମ୍ପାନୀର ଉପଲବ୍ଧ ନଗଦକୁ ପ୍ରତିନିଧିତ୍ୱ କରେ:

## ଆହୁରି ଦେଖନ୍ତୁ 
* ଶେୟାର
* ଶେୟାର ବଜାର 
* ନ୍ୟାସନାଲ ଷ୍ଟକ ଏକ୍ସଚେଞ୍ଜ 

## ଆଧାର 
## ବାହ୍ୟ ଲିଙ୍କ୍ 
* ପୂର୍ବ-ଡିଭିଡେଣ୍ଡ ତାରିଖ: ଆପଣ କେବେ ଷ୍ଟକ୍ ଏବଂ କ୍ୟାଶ୍ ଡିଭିଡେଣ୍ଡ୍ ପାଇଁ ଅଧିକାର ପ୍ରାପ୍ତ ହେବେ - US ସିକ୍ୟୁରିଟି ଏବଂ ଏକ୍ସଚେଞ୍ଜ୍ କମିଶନ |
* କମ୍ପାନୀଗୁଡିକ କାହିଁକି ଡିଭିଡେଣ୍ଡ ଦେବେ?
* ଆରିଜୋନା ବିଶ୍ୱବିଦ୍ୟାଳୟରେ studyfinance.comରୁ ଡିଭିଡେଣ୍ଡ ପଲିସି  |
* ଟେନିସି ସିପିଏ ଜର୍ନାଲ୍, ନଭେମ୍ବର 2004ରୁ ଆମେରିକାର ନୂତନ ଡିଭିଡେଣ୍ଡ ଟ୍ୟାକ୍ସ କଟ୍ ଫାନ୍ଦ |

ଶ୍ରେଣୀ:ଶେୟାର ବଜାର